Gədəbəyli fermerlərin gübrə, bazar və texnika problemləri - ARAŞDIRMA - Azinforum.az İnformasiya Portalı\nAna səhifə / Cəmiyyət / Gədəbəyli fermerlərin gübrə, bazar və texnika problemləri – ARAŞDIRMA\nGədəbəyli fermerlərin gübrə, bazar və texnika problemləri – ARAŞDIRMA\nGədəbəydə fermerlər güzəştlə satılan gübrələrin qiymətindən, texnika olmadığı üçün məhsulların vaxtında yığılmadığından və yığılmış məhsulun bazara çıxarılıb uyğun qiymətə satılmadığından şikayətçidir.\nGədəbəyin ən böyük kəndlərindən biri olan Söyüdlünün sakinlərinin əsas məşğuliyyəti kartofçuluq və maldarlıqdır.\nLakin təsərrüfatla məşğul olanlar çəkdikləri zəhmətin bəhrəsini görə bilmədiklərini bildirirlər.\nBəziləri erkən davranıb sahələrdən əkilmiş kartofu yığsa da, digərləri aylarla əziyyətini çəkdiyi məhsulun qar yağması ilə don vurmasından danışır.\n“Təsadüfən bu il qar tez yağdı, 3 hektar kartof qaldı ərazidə”, deyən kənd sakini bu il kartof əkmək və becərmək üçün hər hektara azı 5 min manat xərc etdiyini qeyd edir.\nGədəbəydə Sovet dövründən kartof əkməklə məşğul olan digər kənd sakini isə dəmyə, yəni təbii yolla suvarılan kartof əkimi ilə məşğul olduğunu deyir. O, kimyəvi yox, üzvü gübrədən istifadə edir. Bu il məhsulun çoxunun xarab çıxdığını deyən sakin, keyfiyyətli toxuma ehtiyac olduğunu qeyd edir.\n2000-ci ildən kartofçuluqla məşğul olan başqa bir kənd sakini isə bu il məhsuldarlığın az olmasını ərazinin vaxtlı-vaxtında gübrələnməməsində görür.\nO deyir ki, fermerlərə güzəştlə satılan gübrəni ala bilmirlər.\n“Prezident tərəfindən ayrılan güzəştlə verilən gübrəyə görə gedirik, deyirlər heç nə yoxdu, özləri üçün satırlar. Güzəşt 6 manat olmalıdır. Onlar da verir 13-14 manata”, deyən sakin bu il gübrə almadığını, sahələri isə təbii peyinlə gübrələdiyini, ancaq bu üsulun yaxşı effect vermədiyini əlavə edir.\n“Gübrəni bazar qiymətindən yuxarı satırlar. Bunun kəndçiyə nə xeyri var?!”, digər sakin sual edir.\nO, bu il iki hektar ərazidən 12 ton məhsul götürdüyünü desə də, ötən il bu rəqəmin 35 ton olduğunu vurğulayır.\nImage captionYerli sakinlər bu il məhsulun az olduğunu deyirlər.\nKənd Təsərrüfatı Nazirliyi mətbuat xidmətinin rəhbəri Murtuzəli Hacıyev BBC Azərbaycancaya deyir ki, ölkəyə gübrələr Aqrolizinq ASC xətti ilə gətirilir.\nAqrolizinq Açıq Səhmdar Cəmiyyəti president İlham Əliyevin sərəncamına əsasən 2004-cü ildə yaradılıb. Qurumun səhmlərinin 100 faizi dövlətə məxsusdur. Əvvəlcə ona nəzarəti İqtisadi İnkişaf Nazirliyi həyata keçirsə də, 2009-cu ildən cəmiyyət Kənd Təsərrüfatə nazirliyinin tabeliyinə verilib.\nTəşkilatın bir neçə bölgədə gübrə bazası var və gübrələrin fermerlərə güzəştlə satıldığı bildirilir. Bundan başqa qurum təsərrüfat üçün texnikanı da ölkəyə gətirir, icarə və satışını həyata keçirir.\nMurtuzəli Hacıyev bu bazalarda fermerə gübrənin baha qiymətə satılması faktının gerçək olmadığını bildirir. O əlavə edir ki, elə fakt varsa, fermerlər nazirliyin 1652 qaynar xəttinə müraciət etməlidirlər.\nNazirlik sözçüsü bu sahənin tam nəzarətdə olduğunu da vurğulayır. O, gübrələrin keyfiyyətinin labaratoriyada yoxlandığını da qeyd edir.\nFermerlərin əksəriyyəti bu il yığılmış məhsuldan satış edə bilmədiklərini qeyd edirlər. Onlar topdan satış edə bilmədiklərini və məhsulu bazara rahatlıqla çıxa bilmədiklərindən şikayət edirlər.\n“Bazarlarda alverçilər yerləri tutub”, deyən fermerlər alverçilərin məhsula görə təklif etdikləri qiymətin aşağı olduğunu qeyd edirlər.\n“Alverçilər kartofun kiloqramını 40-50 qəpiyə götürür. Amma 60-70 qəpiyə satsaq xərcimizi qarşılayarıq”, sakinlərdən biri deyir.\nKənd Təsərrüfatı Nazirliyinin sözçüsü Murtuzəli Hacıyev isə bu deyilənlərlə razılaşmır.\n“Gədəbəydən hər həftə kənd təsərrüfatı mallarının satış yarmarkasına məhsul çıxarılır”, o deyir.\nNazirlik nümayəndəsi onu da qeyd edir ki, əgər fermerlər öz məhsullarını hər həftə sonu Bakıda və Sumqayıtda baş tutan yarmarkalara çıxarmaq istəyirlərsə, nazirliyə müraciət etməlidirlər.\nKənd Təsərrüfatı Nazirliyindən kömək uman Söyüdlü kənd sakini, əsas problemlərdən biri kimi təsərrüfat üçün gərəkli texnikanın olmamasından danışır.\nOnun sözlərinə görə, kənddə taxılsəpən, kombaynlar kəndə digər kəndlərdən gətirilirş\n“Kənd təsərrüfatı ona görə zəifləyib ki, camaata köməklik yoxdur”, sakin əlavə edir.\nMurtuzəli Hacıyev isə “ölkədə texnika var” deyir. O bildirir ki, fermmerlər texnikadan istifadə üçün Aqrolizinq ASC-ə müraciət edib güzəştli şərtlərlə əldə edə bilərlər.\n“Aqrolizinqin Aqroservisləri var. Onlar bu xidməti göstəririlər. Xidmət haqqı hər hektar üçün 27 manatdır”, nazirlik sözçüsü əlavə edir. (BBC)\nÖncəki Sakinlər susuzluğa görə kəndi tərk edirlər – VİDEO\nNövbəti Mərkəzi Bank yeni devalvasiya təhlükəsinə şərh vermədi


AZİ-dəki terror hücumu 11 ildən sonra. Sağ qalmış Daas Muaviyə: "Bu faciənin əsas xüsusiyyətinin nə olduğunu bilirsinizmi? Heç kəs inanmırdı" - URBAN - Şəhər, insanlar, tədbirlər.\n30 aprel 2020 / 9:30\n30 aprel 2009-cu il tarixində Azərbaycan Neft və Sənaye Universitetində (Azərbaycan Dövlət Neft Akademiyası) terror aktı baş vermişdir. Hücum zamanı 12 nəfər ölmuşdür: tələbələr, müəllimlər və universitet əmədakşlarından 13 nəfəri müxtəlif dərəcəli xəsarətlər almışdır.\nPolis tərəfindən mühasirəyə alındığını görən terrorçu Fərda Qədirov hadisə yerində özünü güllə ilə vurmuşdur.\nHəmin faciənin baş verdiyi gündən 11 il ötür. Urban redaktorları hücumdan sağ çıxan bir Suriyalı tələbə ilə görüşüb. İndi artıq 33 yaşında olan Daas Muaviyə: “Bu faciənin əsas xüsusiyyətinin nə olduğunu bilirsinizmi? Heç kəs şəhərin mərkəzində əmin-amanlıq dövründə belə bir hadisənin baş verə biləcəyinə inanmırdı ”,- söyləyir.\n"Qışqırdım ki, qapıları bağlasınlar və dəhlizə çıxmasınlar, amma mənə qulaq asmadılar".\nHücum zamanı mən indiki Neft və Qaz Akademiyasının 5-ci kursunda oxuyurdum. Həmin gün mən öz ikinci dövlət imtahanımı verməli idim. O gün səhər ürəyimə heç bir pis fikir gəlmirdi. O zamanlar mən qardaşımla birlikdə yaşayırdım, səhər tezdən onunla vidalaşıb, universitetə yollandım.\nİmtahandan uğurla keçdim və dostumla birinci mərtəbəyə endim. Girişdə siqaret çəkirdik, söhbət edirdik. Hava günəşli idi, biz digər yoldaşlarımızı gözləyirdik. Gəzməyə getmək istəyirdik.\nQara geyimli bəstəboy bir gəncin yaxınlaşdığını gördüm. Birdən o, əlini cibinə atıb tapança il çıxardı. Oyuncaq olduğunu düşündüm, dördillik Bakı həyatımda bir dəfə də olsun həqiqi silah görməmişdim. Azərbaycanda buna ciddi nəzarət var. Qan içində boğulan Vətənimdən fərqli olaraq...\nHəmin şəxs tapançasını bizə tuşlayıb, atəş açdı. Mənə iki dəfə atəş açdı: ürəyimin üstündə və qoluma. Cəld tərpənib, auditoriyalar istiqamətində qaçdım. Auditoriyada dərs gedirdi, mən ora qan içərisində daxil oldum. Ağrı hiss etmirdim, amma görkəmim çox pis idi.\nQışqırdım ki, qapıları bağlasınlar və dəhlizə çıxmasınlar, amma mənə qulaq asmadılar. Tələbələr dəhlizə çıxdı. Bu faciənin əsas xüsusiyyətinin nə olduğunu bilirsinizmi? Heç kəs şəhərin mərkəzində əmin-amanlıq dövründə belə bir hadisənin baş verə biləcəyinə inanmırdı. Düşünürdülər ki, tələbələr bir-birilə dalaşıb, bir-birini bıçaqla vurub, lakin terror aktı heç kəsin ağlına belə gəlmirdi.\nAuditoriyada mən və dəhlizə çıxmaqdan qorxan bir qız qaldı. Mən onu pəncərədən çıxardım, daha sonra isə özüm çıxdım (axı biz birinci mərtəbədə idik) ...\nKüçədə hər kəs mənə təəccüblə baxırdı. Taksi saxlatdırmaq istədim, lakin heç kəs daya maşınını saxlamırdı ... Həmin an mən onları qınayırdım, amma indi başa düşürəm ki, onlar qorxurdular. Axı mən qan içərisində idim.\nYalnız bir sürücü məni öz maşınına mindirməyə razı oldu. Bu vaxt ətrafdakılar artıq polisə və təcili yardıma zəng edirdilər. Maşında gedərkən mən universitetin girişində dostum Mustafanı gördüm. O, yerdə qan içərisində uzanmışdır. Mən onun öldüyünü sanıb, ağladım ...\n"Məlum oldu ki, bu, mənim küçəyə çıxmaqa köməklik göstərdiyim qızdır".\nBiz dörd saylı klinik xəstəxanaya getdik. Huşumu itirməyimə başlandığımı yalnız orada hiss etdim. Tibb bacısına qardaşımın nömrəsini diktə etdiyimi xatırlayıram. Oyananda artıq reanimasiyada idim. Qardaşım və ən yaxın rəfiqəm məni ziyarətə gəlmişdilər. Mənim yanımda ağlamamağa çalışır, ölənlər haqqında danışmırdılar. Qardaşım söylədi ki, Mustafa sağdır və ümumiyyətlə heç kəs ölməyib. Terror aktının miqyasını mən sonradan xəbərlərdən öyrəndim ...\nXəstəxanada məni universitet rəhbərliyindən və digər universitetlərin tələbələrindən tutmuş adi vətəndaşlaradək çox adam ziyarət etdi. Orada məni azərbaycanlıların mehribanlığı, qayğıkeşliyi və dar günlərində bir-birinə əl tutması heyrətləndirdi. O günlər hər kəs bizə olanları unutmaqda və tez zamanda ayağa durmaqda köməklik edirdi. Qayğıkeş insanların dəstəyi sayəsində mən sağaldım, amma uzun müddət yuxularımda kabus görürdüm ...\nƏn təsirli məqam gənc bir qızın öz atası ilə otağıma daxil olanda baş verdi. Geyimlərindən imkansız olduqları aydın olurdu. Atası cibindən 10 manat çıxarıb, yastığımın altına qoydu. Məlum oldu ki, bu, mənim küçəyə çıxmağa köməklik göstərdiyim qızdır. Həmin 10 manat bu ailə üçün böyük məbləğ idi və bununla onlar mənə təşəkkür etmək istəyirdi. Pulu mən onların özünə qaytardım, lakin indiyədək həmin anı göz yaşlarımla xatırlayıram.\n"Niyə sağ qaldım və nə üçün yaşamalıyam?"\nO zaman mənim üçün 20 min manat ayrıldı: 15 min - prezident, 5 min - Heydər Əliyev Fondu. Bundan əlavə, xəstəxanada pulsuz müalicə aldım və əlavə müayinədən keçirdim.\nYayda Suriyaya evə getdim. Xəstəxanada olarkən valideynlərimizə heç nə demədik, narahat etmək istəmədik. Terror hücumunun baş verdiyini bilirdilər, amma həmin gün mənim universitetdə olmadığımı söylədik. Yalnız evə gəldikdən sonra onlara başıma gələn hər şeyi danışdım. Ailəm inanclıdır, atam universitet rektoruna hədiyyə etmək üçün Quran aldı.\nBundan sonra həyatımda nə baş verdi? Mən magistratura və doktoranturanı bitirdim, işə qəbul oldum, ailə qurdum, hal-hazırda 3 övladım var.\nHəyatımda artıq bir dəfə ölümlə üzləşdiyimdən, həyatdan zövq almağa çalışıram. Həyatımızın hər anı sonuncu ola bilər. Yaxşı işlər görməyə çalışmalıyıq, bir-birimizə kömək etməliyik; pisliklər onsuz da çoxdur.\nHadisədən 10 il keçir, amma sanki dünən baş verib. Bəzən yaralarım ağrıyır, baş verənləri unutmağa imkan vermir. Bunu unutmaq mümkün deyil.\nNiyə sağ qaldım və nə üçün yaşamalıyam? O gün mənim üçün sonuncu olmalı deyilmiş, Allah mənim yaşamağıma qərar vermişmiş. Məsləhət onundur, o, bizim bilmədiklərimizi bilir. Mən öz ailəm, öz qohumlarım və dostlarım üçün yaşamalıyam. Cəmiyyətə fayda verməliyəm.\nÖvladlarımın həyat təhlükəsizliyindən narahatam? Xeyr, mən onların həyatı üçün qorxu hiss etmirəm, mənim başıma gələnlərin onların da başına gəlməsindən qorxmuram. Hər şey Allahın əlindədir, Allah nə istəsə o da olacaq. Allah Azərbaycana sabitlik və əmin-amanlıq versin, insanları terrorçulardan qorusun.\nTerror hücumu zamanı dünyasını dəyişənlər:\n1940-cı il təvəllüdlü Abdullayev Ramiz, kafedra müdiri, professor\n1951-ci il təvəllüdlü Əzizova Tamella, laboratoriya müdiri\n1946-cı il təvəllüdlü Vahidov Məcnun, müəllim, dosent\n1978-ci il təvəllüdlü Məmmədov Şəfa, laborant\n1989-cu il təvəllüdlü Abdullayev Emin, tələbə\n1988-ci il təvəllüdlü Aslanov Ceyhun, tələbə\n1990-cı il təvəllüdlü Babaşov Ruslan, tələbə\n1988-ci il təvəllüdlü Bağırov Ayaz, tələbə\n1989-cu il təvəllüdlü Bəndəliyev Yusif, tələbə\n1987-ci il təvəllüdlü Cabbarov Savalan, tələbə\n1980-cı il təvəllüdlü Məmmədov Taleh, tələbə\n1957-ci il təvəllüdlü Ayna Qurbanova, Akademiyanı süd məhsulları ilə təmin edən\nTƏQLƏR\tAZİ-də terror aktı 30 Aprel 2009-cu il Azərbaycanda terror aktı


Ağstafada yanğın olub\n14:37 05.09.2018 (Yenilənib 14:14 05.09.2018)\nBAKI, 5 sentyabr — Sputnik. Ağstafa rayonunun Kolxəlfəli kəndində ümumi sahəsi 600 m2 olan inzibati binanın çardağının yanar konstruksiyaları 130 m2 sahədə, 1 otağın yanar konstruksiyaları və içərisindəki olan əşyalar 20 m2 sahədə yanıb.\nBu barədə Sputnik Azərbaycan-a Fövqəladə Hallar Nazirliyinin (FHN) mətbuat xidmətindən məlumat verilib. Bildirilib ki, binanın qalan hissəsi yanğından mühafizə olunub. Yanğın yanğından mühafizə bölmələri tərəfindən söndürülüb.\nmühafizə, yanğın, Kolxəlfəli kəndi, Ağstafa rayonu\nYanğın nəticəsində 6 uşaq ölüb


“İşgüzar Yemək”-də Qızıl Qaydalar » HR Azərbaycan - Azərbaycanın ilk HR portalı\n26 avqust, 2018 0 309\nBu yazıda yeməyin tərtibatçısı yox, dəvətli mövqeyində olub, bir sıra ip uclarından, əslində bilindiyi zənn edilən lakin tam aydın olmayan yazılmamış qaydalardan bəhs olunur. Çoxda dərinə enməyib (yeməkdə menudan hansı yeməklərin sifarişi daha etik görünər, təqdim olunan salfetka, müxtəlif ölçülü çəngəllərdən istifadə qaydaları və s.) situasiyalar üzərində ümumi məsləhət xarakterli fikirlərimi bölüşürəm.\nÜmumi dəvətə nəzərən xüsusi dəvətli “İşgüzar Yemək” prioritetimizdir. Daha çox önəmsənir və hazırlıqlı davranış sərgilənir.\nGeyimimiz “İşgüzar Yemək” konseptində olmalıdır - ciddi lakin, qarşı tərəfin təşəbbüsünə və səmimiyyət dərəcəsinə görə çox kiçik frazalarla dəyişə bilər. Yəni, geyim, kostyum (kişi, qadın) və ya biraz daha gündəliyə yaxın geyimlərdən seçilə bilər. Lakin geyimin bədəndə duruşu, səliqə və dəqiqliyi tərənnüm etməlidir (Ütülü ).\nMəkanda dəvət edəndən öncə oturmaq, sifariş etmək biraz xoş görülməsə də, faciə də deyil.\nGörüşə azacıq tox gəlmək hər zaman faydalıdır. Aclıq hissi huşunuzu itirilməsinə və ya söhbət əsnasında diqqətinizi toplamağınıza mane ola bilər. Yemək servisi zamanı sizdən asılı olmayaraq həmin an üçün yeməklərə olan arzunuz ortaya çıxa bilər ki, bu da qarşı tərəfin diqqətindən qaçmaz.\nGecikmək vəya görüş yerinə getmək üçün yola ayrılan zamanın təxmini hesablanması kimi məsələlərdən uzun danışmırıq. Çünki dəqiqlik hər zaman prestijdir.\nƏsas hədəfimiz faydalı söhbət və başlıca məsələlərin həllinə yönəlməlidir. Bununla əlaqədar başlıqlara əvvəlcədən hazırlıqlı olmaqda fayda var.\nQısaca aşağıdakı şəkildən masadakı yemək ləvazimatlarının funksiyalarını təqdim edirəm:\nMobil telefon, avtomobilin açarı və s. kimi əşyalar masanın üstünə qoyulmamalıdır.\nİşgüzar Yemək olduğuna baxmayaraq ehtiyac olmadıqca oxumaq, yazmaq, qeydlər aparmaq yaxşı deyil.\nOfisiant ilə alçaq səslə danışılmalı, çağrılarkən geniş əl hərəkətlərindən və qüvvətli ədatlardan istifadə olunmamalıdır. Masadan düşən hər hansı parça üçün rica etməli, özünüz bunun ilə məşğul olmamalısınız.\nDəvət edənin idarəedici mövqeydə olduğu unudulmamalıdır. Hesab istəmək, ödəməyə israrla çalışmaq (bəlkə təklif, amma israr yox) və s. doğru davranışlar deyil.\nYeməkdən sonra sıxılan əllər, xoş gülümsəmə, təşəkkürdən əlavə minnətdarlıq notunun göndərilməsi, peşəkarcasına olacaqdır.\nİş tapmağa mane olan səhvlər\nEzamiyyə ilə bağlı maraqlı sual: Sumqayıtdan Bakıya səfər zamanı ezamiyyə vermək olar?


Kimyaçılar iməciliyə çıxıb | SUMQAYITXEBER.COM\nSUMQAYITXEBER.COM > SUMQAYIT > Kimyaçılar iməciliyə çıxıb\nKimyaçılar iməciliyə çıxıb\nMüəllif: sumqayitxeber.com • Tarix: 4 Aprel 2011 • Baxış sayı: 170 dəfə • Şərh yoxdur\nTweetSumqayıt, 2 aprel (AzərTAc). Aprelin 2-də səhər tezdən Bakı-Quba avtomagistralının 29-cu kilometrində qələbəlik idi, musiqi sədaları eşidilirdi. “Azərikimya” İstehsalat Birliyinin (İB) əməkçiləri ənənəvi iməciliyə çıxmışdılar. İB-də ekoloji vəziyyətin sağlamlaşdırılması üzrə kompleks proqram çərçivəsində ətraf mühitin qorunması üzrə silsilə tədbirlər həyata keçirilir. Beləki, kimyaçıların səyləri sayəsində İB-nin bir neçə zavodunun ərazisi ilə həmhüdud sahədə yaşıl zolaq salınmışdır.\nBugünkü iməcilik “Azərikimya” İstehsalat Birliyinin kollektivi üçün əsl bayram idi. Düz bir il bundan əvvəl, 2010-cu il aprelin 2-də ölkə Prezidenti İlham Əliyevin “Neft-kimya sənayesində idarəçilik mexanizmlərinin təkmilləşdirilməsi haqqında” Sərəncamı ilə “Azərikimya” Dövlət Şirkəti Azərbaycan Dövlət Neft Şirkətinin (ARDNŞ) tabeliyinə verilmişdir. Bundan əlavə, dövlət başçısının 22 aprel 2010-cu il tarixli Fərmanı ilə ADRNŞ-in tərkibində “Azərikimya” İstehsalat Birliyi yaradılmışdır.\nKimyaçılar müəssisənin inkişafı və modernləşdirilməsi ilə əlaqədar geniş spektrli tədbirlər həyata keçirməklə yanaşı ekoloji, sosial, mədəni yönümlü onlarca maraqlı layihə gerçəkləşdirmişlər. Bir neçə saat davam etmiş iməcilikdə İB-nin kollektivi ilə bərabər gənc ekoloqlar – Sumqayıt orta məktəblərinin şagirdləri, H.Ərəblinski adıan Sumqayıt Dövlət Musiqili Dram Teatrının truppası və başqaları da iştirak edirdi.\nİməcilikdə çoxlu müxtəlif ağac tingi əkilmiş, aqrotexniki tədbirlər həyata keçirilmişdir.\nXatırladaq ki, il ərzində istehsalat birliyinin kollektivi 56 mindən çox ting əkmişdir.\nİməcilik iştirakçıları arasında ARDNŞ-in prezidenti, Milli Məclisin deputatı Rövnəq Abdullayev, Sumqayıt İcra Hakimiyyətinin başçısı Eldar Əzizov, ADRNŞ-in ekologiya məsələləri üzrə vitse-prezidenti Rəfiqə Hüseynzadə, “Azərikimya” İB-nin Müşahidə şurasının sədri, Milli Məclisin deputatı Muxtar Babayev və başqaları da vardı. Onlar da ağacəkmədə iştirak etmişlər.\nARDNŞ-in prezidenti Rövnəq Abdullayev AzərTAc-ın müxbiri ilə söhbətində kimyaçıların əməyini, onların ekologiya problemlərinin həllinə verdiyi töhfəni yüksək qiymətləndirərək qeyd etmişdir ki, Dövlət Neft Şirkəti bu il Sumqayıtda karbamid istehsal edən zavodun tikintisinə başlamağı planlaşdırır. R.Abdullayev demişdir: “Ölkə Prezidenti İlham Əliyevin göstərişi ilə Sumqayıtın inkişafı – müasir sənaye mərkəzi yaradılması üzrə böyük proqram hazırlanır”. O, vurğulamışdır ki, “Azərikimya” İstehsalat Birliyinin ərazisində kimyəvi texnopark yaradılması nəzərdə tutulur. Yeni kimya müəssisələri istifadəyə veriləndən sonra bu sahədə məşğul olan insanların sayı xeyli artacaqdır.\nQeyd edək ki, ARDNŞ-in “Azərikimya” İstehsalat Birliyinə dörd kimya müəssisəsi və baş ofisi ilə bərabər Sumqayıtda yerləşən bir sıra istehsalatlar daxildir. Burada 6 minə yaxın adam işləyir.


DİN piyadalara və sürücülərə müraciət edib » XeberlerAgentliyi.com\nDİN piyadalara və sürücülərə müraciət edib\nDİN-dən daxil olan müraciətdə bildirilir ki, yol-nəqliyyat hadisələri üzrə aparılan təhlillər göstərir ki, cari ilin 10 ayı ərzində respublika ərazisində baş vermiş qəzaların 42, Bakı şəhəri üzrə isə 57 faizini piyadaların vurulması faktları təşkil edir:\n“Araşdırmalar deməyə əsas verir ki, belə hallarda bu qəzalarda sürücülərlə yanaşı piyadaların da təqsiri olur. Belə ki, bəzi piyadalar onların rahat və təhlükəsiz hərəkəti üçün nəzərdə tutulmuş piyada zolaqlarından, yeraltı və yerüstü piyada keçidlərindən istifadə etmirlər. Elə bunun nəticəsidir ki, piyada vurma hadisələrinin çoxu da məhz piyada keçidlərindən kənarda qeydə alınır.\n- məhdudiyyətli görünmə, duman, yağış, qarlı hava şəraitində, habelə sutkanın qaranlıq vaxtı xüsusilə diqqətli olun;\nEyni zamanda, sükan arxasında olan sürücülər də yol hərəkətinin ən müdafiəsiz iştirakçıları sayılan piyadaların təhlükəsizliyi məsələsinə ciddi yanaşmalı, artıq yola çıxmış piyadaya yol verməli, piyadaların yola çıxma ehtimalı olan ərazilərdə, xüsusilə qaranlıq vaxtı və işıqlandırılmayan yollarda daha diqqətli olmalı, təhlükəli situasiyanı düzgün qiymətləndirməyi bacarmalıdırlar. Hər bir sürücü bilməlidir ki, ani diqqətsizlik faciəvi qəzaya səbəb olur. Hər bir hərəkət iştirakçısına təhlükəsiz yol arzu edirik!”


24 Sentyabr 2020 23:20\nApple'ın iPhone smartfonlarında istifadə etdiyi mobil əməliyyat sistemi iOS 14-ün yeni versiyasını təqdim etdi. Yeni iOS yeniləməsi iOS 14 ilə iPhone'lar bir çox yeni xüsusiyyət qazandı. İOS 14-ün sizin üçün iPhone'lara gətirdiyi yenilikləri tərtib etdik. Hazırsınızsa, gəlin yeni iOS 14 yeniləməsinin yeniliklərinə nəzər salaq!\nİOS 14 ilə iPhone'lara Gələn 15 Yeni Xüsusiyyət\nMilli.Az techland.az-a istinadən bildirir ki, Apple, 1987-ci ildən bəri hər il, Dünya Gəlişdiricilər Konfransı (WWDC) adlı tədbir təşkil edir. Bu tədbirdə inkişaf etdirdiyi yeni texnologiyaları təqdim edən və güc nümayişi edən Apple, bu ilki tədbirdə iPhone modellərini daha faydalı edən iOS 14 tətbiq etdi. Yeni yeniləmə ilə iOS 14 , iPhone istifadəçilərinə bir çox üstünlüklər təqdim edir.\nKeçən ilin iyun ayında təşkil edilən WWDC 2020-də bir çox yeniliyi elan edən Apple bu il yolundan çıxmadı və əməliyyat sistemlərinə əlavə etdiyi yeniliklərlə rəsmi olaraq özünü göstərdi. Apple mobil əməliyyat sistemi iOS iOS 14-un yeni yeniləməsi ilə iPhone smartfonlarında sahib olacağı 15 faydalı yeni xüsusiyyət ...\nMemoji: Üz Maskaları\nİstifadəçilərin həyatını hər zamankindən daha asanlaşdırmağı hədəfləyən iOS əməliyyat sistemi uzun müddətdir dəyişməyən və istifadəçilər üçün çətinlik yaradan bəzi xüsusiyyətlərin həlli üçün yeniləndi.Gəlin bu xüsusiyyətləri daha ətraflı nəzərdən keçirək.\nWidgets: Android-in ən çox sevilən xüsusiyyəti iOS'a gəldi\nApple'ın iOS əməliyyat sisteminin əzəli rəqibi olan Android, Widget xüsusiyyətinə çoxdan sahibdir . iPhone istifadəçiləri də bu təcrübəni yaşamaq və özlərinə məxsus özəlləşdiriləbilən Widget'lardan istifadə etmək istəyirdilər. Bu artıq mümkündür. İOS 14 əməliyyat sistemi ilə Widget xüsusiyyəti iOS ekosisteminə daxil edilmişdir. Hava, xəbərlər, xəritə, təqvim və daha çox Widget seçimləri ana ekranda yerləşdirilə bilər.\nApp Library- Tətbiqlər artıq ekranda özlərini nizama sala biləcək\nDaha əvvəl iOS əməliyyat sistemində görmədiyimiz və yeni yeniləmə ilə birlikdə gələn bir başqa xüsusiyyət də App Librarydir . Dilimizdə Tətbiq Kitabxanası kimi tərcümə olunan bu xüsusiyyət, bütün tətbiqetmələrin müxtəlif kateqoriyayalara uyğun nizama salmağa imkan verir . Bu istiqamətdə istifadəçilər istədikləri tətbiqetmələrə daha asan və sürətli bir şəkildə daxil ola bilərlər.\nApp Clips : Artıq pul qabınızı özünüzlə daşımaya bilərsiz\nYepyeni bir xüsusiyyət olan App Clips, iPhone ilə ödəmələri hər zamankindən daha asanlaşdırır. iPhone-un NFC xüsusiyyəti ilə işləyən App Clips, Restoranlardan elektrikli skuterlərə, parkomatlardan avtomobil təmirçilərinə qədər, Apple Pay ilə ödəmə imkanı olan hər yerdə telefonuzu ödəmə nöqtəsinə toxundurmaqla ödəməni həyata keçirə bilər və bu proseduru ekrandan izləyə bilərsiz.\nÖlkəmizdə hələ də Apple Pay və Google Pay kimi xidmətlərin aktiv olmadığını nəzərə alsaq bu funksiyadan yararlana bilməyəcəyimizi deyə bilərəm.\nSiri: Bütün ekranı əhatə etməyən səs köməkçisi\nApple ekosisteminin səs köməkçisi olan Siri, "Zəngli saat quraşdırmaq, zənglər ,qeydlər etmək, İnternetdə axtarış" və s. Kimi sonsuz xüsusiyyətləri ilə həyatı asanlaşdırır. Ancaq Siri istifadə etmək istədikdə, bütün ekranımız Siri interfeysi ilə əhatə olunurdu. İOS 14 ilə bu problem aradan qaldırılır. Siri'yə bir əmr göndərdiyinizdə, Apple'ın səs köməkçisi artıq ekranın alt hissəsində görünür, əmri qəbul edib və icra edir. Arada əlavə heç bir Siri interfeysi görünmür.\nPicture-in-Picture: "şəkildəki şəkil" (Android-dən götürülmüş başqa bir xüsusiyyət)\nBir videoya baxırsınız və ya video zəng edirsiniz. Bu zaman tətbiqdən çıxıb başqa bir tətbiqə keçmək istəyirdiniz, ancaq bunu etsəniz, ekranınızdakı görüntü dayanacaq. iOS 14 yeniləməsi ilə bu problemi həll edən Picture-in-Picture xüsusiyyəti iPhone'larda da yer aldı. Artıq Netflix, YouTube, Photos, FaceTime, Skype və bu kimi tətbiqetmələrdə bir video yayımlayarkən başqa bir tətbiqə keçmək mümkündür.\n[Yenilənmə] Youtube bu xüsusiyyəti Apple'a şikayət edərək öz tətbiqi üçün deaktiv etməyi tapşırıb. Səbəb isə bu xüsusiyətdən yalnız Youtube Premium istifadəçiləri yararlana bilər.\nMaps: Yeni canlı interfeys və Daha zəngin marşrutlar\nApple'ın yenilənmiş Maps tətbiqi özü ilə bir çox xüsusiyyət gətirir. Apple Maps artıq velosipedçilər üçün xüsusi marşrutlar yarada bilir. İstifadəçilər marşrut seçdikdə, Maps-də pilləkənlə qalxma ehtiyaclanın olub olmadığını bbelə öyrənə biləcəklər. Bundan əlavə, Apple Maps tətbiqetməsində turistik yerlər və ümumiyyətlə şəhər üçün bir tur bələdçisi var. Apple Maps istifadə edənlər tur bələdçilərini ciblərində gəzdirirlər.\nZəng ekranı: İndi bildirişlər qədər kiçilib\nNəhayət. İPhone istifadəçilərinin əziyyət çəkdikləri ən böyük problem artıq problem deyil. iPhone istifadəçiləri zəng gəldikdə ana ekrana qayıda bilmir, geri qayıtmaq üçün zəngdən imtina etməli olurdular. Apple , gələn zəngləri iOS 14 əməliyyat sistemində bildiriş olaraq göstərərək bu interfeysi tamamilə dəyişdirdi.\nSafari: iOS üçün xüsusi tərcümə və təhlükəsiz yeni təcrübə təklif edəcək\nApple mobil əməliyyat sistemi iOSun yeni yeniləməsi ilə Safari həmişəkindən daha sürətli və təhlükəsizdir. Sayt əsaslı məxfilik hesabatlarını təqdim edə bilən yeni Safari, parol və ya hesabınızdan hər hansı birinin məlumatın sızma təhlükəsinə məruz qaldıqda sizi xəbərdar edəcək.\nİOS- dakı Safari tətbiqi xarici dil veb saytına girdiyinizi dərhal aşkarlayır və ekranda tərcümə düyməsini göstərir. Bu düyməni vurduğunuzda bütün səhifə seçdiyiniz dilə tərcümə olunur. Hal-hazırda tərcümə xüsusiyyəti: İngilis, İspan, Çin, Fransız, Alman, Rus və ya Braziliya Portuqal dilini dəstəkləyir.\nMəkan səsi: AirPods-u qulaqdan çıxarmağa ehtiyac yoxdur\nAirPods Pro ilə işləyəcək bu xüsusiyyət, iOS 14 ilə 3D səs axınının təqlidini gətirir. Spatial Audio adlanan Apple'ın yeni texnologiyası Dolby Atmos dəstəyi təqdim edir və kinoteatrda qazandığımız hərtərəfli səs təcrübəsini bizə təqdim edir.\nBəs bu nə deməkdir? Deyək ki, izlədiyiniz videoda bir yarış avtomobili sağdan gəlir və sola gedir. Burada səs sağ qulağınıza çox yüksəkdir, ancaq sol qulağınıza daha azdır. Yarış avtomobili qarşınızdan keçəndə səs tam qarşınıza gəlir və sola doğru irəlilədikdə səs sol qulağınıza daha yüksək olur.\nAvtomobil açarları: iPhone'u avtomobil açarı kimi istifadə etməyə hazırsınız?\n"Apple"in dediyinə görə, artıq avtomobilinizin açarını özünüzlə daşımaq lazım deyil. Təqdim etdiyi Avtomobil Açarları texnologiyası , avtomobilinizə yaxın olduğunuzda avtomobilin kilidini açır. Mühərriki işə salmaq üçün eyni sistemdə işləyən iOS 14 yeniləmə xüsusiyyəti, tarixin tozlu rəflərindəki maşın açarlarını silir. Bu xüsusiyyəti istənilən vaxt söndürə və aça bilərsiniz.\nMessages: WhatsApp? Bu sənsən?\nMesajlar tətbiqetməsi ilə qrup çatında yazacağınız mesajı istənilən adama yönəldə bilir və istənilən söhbət sətirini tətbiqin başına sabitləyə (pin) bilirsiz.\nTranslate: Fərqli dildə danışan iki nəfər bu tətbiqetmə ilə daha rahat əlaqə qura biləcək\nSilikon Vadisinin nəhəng Apple şirkəti artıq yeni yeniləməsi ilə öz tərcümə tətbiqinə sahibdir. İnternetə ehtiyac olmadan tərcümə edə biləcəyindən də bəhs olunan bu tətbiq hal-hazırda 11 dili dəstəkləyir. Tətbiq açıq ikən ekran üfüqi bir vəziyyətə gətirildikdə, fərqli dillərdə danışan iki nəfərin qarşılıqlı ünsiyyət qurmasına imkan verən bir interfeysə keçir.\nSusqunluq (default) tətbiqetmələr: İstədiyiniz tətbiqetməni standart olaraq təyin etmək mümkündür\nİOS 14 ilə gələn və eşidənləri təəccübləndirən başqa bir yenilik, standart tətbiqləri dəyişdirmə imakınıdır. Apple'ın yeni əməliyyat sistemi yeniləməsi ilə artıq e-poçt və internet brauzeri üçün standart tətbiqetməni dəyişdirə bilərsiniz . Mail tətbiqi əvəzinə Gmail istifadə edənlər üçün can qurtaran bir yenilik.\nMemoji: Üz Maskası\nKoronavirus epidemiyasına laqeyd yanaşmayan Apple, istifadəçiləri tərəfindən tez-tez istifadə olunan Memojilərə yeni bir detal əlavə etdi. Apple istifadəçiləri artıq Memojilərinə bir üz maskası əlavə edə bilərlər . Bu detal əlavə edilərək, Apple həm istifadəçilərinə, həm də istifadəçilərinin Memojilərini göndərəcəkləri insanlara üz maskasının istifadəsinin vacibliyini çatdırmağa çalışır.\nTəkmilləşmiş İstifadəçi Gizliliyi\nİOS 14 ilə istifadəçilər tətbiqlərin məkandan istifadə etmə icazəsini verdikdə öz olduqları həqiqi yeri deyil, təxmini olduqları yeri paylaşa biləcəklər. Bundan əlavə, Gəlişdiricilər tətbiqlərinə "Apple ilə daxil olun ' seçimini əlavə edə biləcəklər. Ayrıca, gələn ildən başlayaraq, bütün tətbiqlər istifadəçiləri məlumatlarını izləmədən əvvəl icazə istəməlidir.\nApple-ın 22 iyun axşamında təşkil etdiyi Dünya Gəlişdiricilər Konfransının Əsas təqdimatı ilə təqdim etdiyi yeni xüsusiyyətlərin hər biri heyrətləndirici görünür. Xüsusilə ekranı əhatə edən zəng ekranı interfeysi əvəzinə çox daha kiçik bir bildiriş kimi görünən gələn zənglər, iOS əməliyyat sistemindən istifadə edən iPhone istifadəçilərini çox xoşbəxt edəcək. Əksər xüsusiyyətlər daha geniş istifadə olunan Android-dən alınmasına baxmayaraq, Apple-ın ekosisteminə gətirdiyi yeniliklər iPhone istifadəçiləri üçün vacibdir.\nYaxşı, hansı Apple cihazlarında iOS əməliyyat sisteminin iOS 14 yeniləməsinin yeni versiyası ola bilər? Bunun cavabını buradasizin üçün hazırladığımız məqaləyə daxil olaraq tapa bilərsiniz!Cihazınızın iOS 14 əməliyyat sistemini dəstəkləyib dəstəkləmədiyini asanlıqla öyrənə bilərsiniz.\n27 Oktyabr 16:27 27 607 "Qisas" əməliyyatı: Azərbaycan hərbi cani, general Calal Arutyunyanı belə məhv etdi - VİDEO\n27 Oktyabr 16:25 13 394 Alimin çılpaq cəsədi tapıldı - Baş barmağı da kəsilib - FOTO\n27 Oktyabr 22:12 10 375 Bugün məhv edilən Arutyunyanın maşınından geriyə qalan - FOTO\n27 Oktyabr 17:40 9 060 Fransa televiziyasında yayınlanmış və dərhal internetdən sildirilmiş reportaj - Qarabağda Azərbaycana qarşı fransız vətandaşları vuruşur - VİDEO\n27 Oktyabr 15:01 7 880 Azərbaycanda son sutkada COVID-19-a yoluxanların sayı açıqlandı\n05:30 7 598 Bakıda azyaşlı qızlara qarşı İYRƏNC CİNAYƏT - Kişi ilə qadın tutuldu\n10:09 6 627 Solovyovu Rusiya TV-dən birlikdə kənarlaşdıraq! - MƏKTUB YOLLA\n23 Oktyabr 13:52 45 450 Paşinyanın gizli məktubu ÜZƏ ÇIXDI\n23 Oktyabr 17:40 26 935 Bu şəhər və rayonlara da giriş-çıxış dayandırıldı - RƏSMİ\n25 Oktyabr 17:45 25 546 Türkiyədə konsert verən Mətanət İskəndərlini biabır etdilər - FOTO\n24 Oktyabr 09:19 25 150 "Qarabağda olan erməni qoşunları mühasirəyə düşüb" - Polkovnik\n26 Oktyabr 16:14 21 342 Bir yaşında atasını itirən Aynişan bunları İLK DƏFƏ açıqladı: "Heç vaxt..." - VİDEO\n24 Oktyabr 17:41 20 814 Türkiyə prezidenti "ARB24"ün xəbər aparıcısından danışdı - VİDEO\n25 Oktyabr 13:16 "Real" 3 il sonra ilk dəfə...


Qadinsayti.az ‣ XƏBƏRİNİZ OLSUN Boğaz ağrısını yumşaldan 6 tövsiyəQəfil soyuyan havalar xəstəlikləri də özü ilə gətirir. Xüsusən də, boğaz ağrısı və öskürək adamın lap zəhləsini tökür. Öskürək başladımı, dayanmaq bilmir. Yolda, küçədə, ictimai nəqliyyatda, işdə istəsək də, istəməsək də, öskürək və asqıraqlarımızla insanların diqqətini çəkirik. "Sağlam ol" duası isə nə öskürəyi kəsir, nə də ki, sağalmağa kömək edir... Bəs özümüzü xəstəliklərdən necə qoruya bilərik?\nf Paylaş11 yanvar 2017 , Baxılıb: 289 Həmçinin oxuyun"Zorla Gözellik olmaz '' deyirlər, amma iş makyaja gəlincə...Ən sürətli saç uzadan sadə, ucuz və effektiv maskaBu yeməklər baş ağrısı yaradır"Avtomobildə, barda, hər yerdə sevişdik" - FOTOLAR + VİDEO"Mənim yerimdə olsaydınız, nə edərdiniz?" - NurayErmənilər şəhidimizin nəşini qaytarır - BİR ŞƏRTLƏ... Xəbər lenti


Cəmiyyət » Səhifə 270 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nYeniSumqayit.az » Xəbərlər » Cəmiyyət » Səhifə 270\nSumqayıt şəhər sakini şəhərdəki mağazalardan birindən ətir oğurlamağa cəhd etmişdir. "Yeni Sumqayıt"ın Daxili İşlər Nazirliyinin rəsmi saytına istinadla verdiyi məlumata əsasən, hadisə yanvarın 11-də baş verib. Belə ki, Sumqayıt şəhər sakini Rəşad İbişov şəhərin 9-cu mikrorayonunda yerləşən ətir\nHava haqqında məlumat (12.01.2015)\nYanvarın 12-də Bakıda və Abşeron yarımadasında havanın dəyişkən buludlu olacağı, axşam arabir tutulacağı, əsasən yağmursuz keçəcəyi gözlənilir. Səhər bəzi yerlərdə zəif duman olacaq. Gecə 2° şaxtadan 2°-dək isti, gündüz 7-11° isti, Bakıda 0°-yə yaxın isti, gündüz 8-10° isti olacağı gözlənilir.\nAzərbaycanın məhşur şahmatçısı, Beynəlхalq dərəcəli qrossmeyster Vüqar Həşimov 2014-cü ilin 11 yanvarında beyin xərçəngindən müalicə olunduğu Almaniyanın Heydelberq klinikasında dünyasını dəyişib. 3 gün sonra isə mərhumla vida mərasimi Respublika Şahmat Mərkəzində təşkil olunub və o, həmin gün III\n1 ... 266 267 268 269 270 271 272 273 274 ... 287


UFC turniri baş tutacaq, Həbib Nurməhəmmədov qatılmayacaq | Report.az\nUFC turniri baş tutacaq, Həbib Nurməhəmmədov qatılmayacaq Mütləq Döyüş Çempionatının (UFC) yüngül çəkidə kəmər sahibi rusiyalı Həbib Nurməhəmmədov UFC 249 turnirinə qatılmayacaq.\n6 Aprel , 2020 09:15\nMütləq Döyüş Çempionatının (UFC) yüngül çəkidə kəmər sahibi rusiyalı Həbib Nurməhəmmədov UFC 249 turnirinə qatılmayacaq.\n“Report”un məlumatına görə, UFC-in rəhbəri Deyna Uayt rəsmi “Twitter” hesabından yarışın baş tutacağını, amma Nurməhəmmədovun iştirak etməyəcəyini bildirib. O, döyüşlərin siyahısını yaxın zamanda açıqlayacağını sözlərinə əlavə edib.\nQeyd edək ki, UFC 249 turnirinin keçiriləcəyi məkan açıqlanmayıb. Əvvəlcədən yarış ABŞ-ın Nyu-York şəhərində planlaşdırılsa da, sonradan koronavirusa görə təxirə salınıb. Gecənin əsas döyüşü Həbib Nurməhəmmədovla amerikalı Toni Ferqyuson arasında olmalı idi. Hazırda Rusiyada olan Nurməhəmmədov məkanı əvvəlcədən bilməyəcəyi təqdirdə, turnirdə iştirak etməyəcəyini açıqlamışdı.\nİngilis versiyası UFC tournament to take place amid COVID-19 pandemic


Mərhum şair öz rayonunda türk və qazax şairlərlə birgə anıldı / İstipress\nMərhum şair öz rayonunda türk və qazax şairlərlə birgə anıldı\n11 İyun, 2019 16:55 | Siyasət | Baxış sayı: 151\nQubada mərhum şair Ələkbər Salahzadəyə tədbir həsr olunub\nQubada 9-cu Şairlər günü qeyd olunub.\nİstiPress-in şimal bürosunun məlumatına görə, Azərbaycan Yazlçılar Birliyinin və Quba İcra Hakimiyyətinin təşkilatçılığı ilə keçirilən söz günündə Bakıdan gəlimiş poeziya nümayəndələri, yerli şairlərlə birgə Qazaxıstan və Türkiyədən gəlmiş şairlər də iştirak edib. Quba İH başçısı Ziyəddin Əliyev mötəbər poeziya gününün rayonda keçirilməsini xüsusi qiymətləndirib. O, Qubadakı poeziya gününün əslən Qubadan olan mərhum şair Ələkbər Salahzadəyə həsr olunmasını dövlət səviyyəsində şerə, sənətə verilən qiymət kimi dəyərləndirib.\nQubalı şair Ramiz Qusarçaylı mərhum Ələkbər Salahzadənin xatirəsinin anılmasından çox məmnun olduğunu bildirib. O, Quba torpağının yetirməsi olan Ələkbəf Salahzadınin xatirəsini yad etdiklərinə görə təşkilatçılara minnətdarlıq edib. "Özüm də təşkilatçılardan biriyəm, mən çox sevinirəm ki, mərhum şairimizin ruhu şad oldu bu gün",- deyən Ramiz Qusarçaylı şeirlərini tamaşaçılara ərmağan edib.\nQuba poeziya günündə Qazaxıstan Yazıçılar Birliyinin Almatı filialının rəhbəri Erlan Yunus, Türkiyənin Elm və ədəbi əsər sahibləri Birliyinin üzvləri Mehmet Ali Kalkan, İlter Yeşilay, Turan Düz, Mehmet Özkoca qubalı poeziya həvəskarlarına şeirlərini oxuyublar.\nAzərbaycanda Şairlər günü 2011-ci ildən qeyd olunur. İlk şairlər günü nakam şairimiz Mikayıl Müşfiqə həsr olunub. Bu ilki şairlər günü mayın 31-dən start götürüb. İndiyədək Gəncədə Nigar Rəfibəylinin, Şamaxıda Mirzə Ələkbər Sabirin xatirələri anılıb. Tədbir iştirakçıları bu gün Şəkiyə yola düşüb. Qədim Şəkidə Bəxtiyar Vahabzadənin xatirəsi anılacaq.


Kişilərə təsir etməyin yolları » Qadınla.Com - Qadınlar Birİncidir!\nBəyəndiyiniz insanı əldə etməyin yolları\nEvdə xarab olan yerləri onun təmir etməsini istəyin. Hər xırda məsələlər görə usta çağırmayın. "The Secrets Of Happy Families: Eight Keys to Building a Lifetime of Connection and Contentment" kitabının yazarı Scott Haltzman, belə vaxtlarda təmirçi çağırmaqda israrçı olan qadınların əsəbi və aqressiv oluğu fikrini irəli sürür. Kişilər üçün tərif çox vacibdir. Onlara hər vaxt tərif deyin. Masaj edərlək, intim zamanı, mətbəxdə və işdə bacaraqılı olduğuna dair təriflər yağdırın. Bu onun sevgisini iki qat artıracaq. Kişilər də hərdən qısqanılmaq istəyir. Bunu kişinin başını dır-dır edərək deyil, zarafata salıb və deyib-gülərək edin. Ona ehtiyacınız olduğunu hiss etdirin. Geyimlərini zövq alaraq səliqəyə salın. Bunu deyinərək etməyin. Çünki bu hərəkətiniz onu əsəbləşdirə bilər. Lakin bu hərəkəti çox da qabarıq şəkildə etməyin. Ailəsinə hörmət etməli və dostlarına qarşı yaxşı münasibət sərgiləməlisən. loading... 80


20 Yanvar Azərbaycanın müstəqilliyinin bərpası yolunda dönüş nöqtəsi oldu - "İki sahil"\n18 may 2022 11:00 Bütün xəbərlər Haqqımızda Əlaqə\n20 yanvar 2022 21:48\n20 Yanvar Azərbaycanın müstəqilliyinin bərpası yolunda dönüş nöqtəsi oldu\n20 Yanvar faciəsinin 32-ci ildönümü ilə əlaqədar Azərbaycanın Çex Respublikasındakı səfirliyində anım mərasimi keçirilib.\n“İki sahil” xəbər verir ki, mərasimiə Azərbaycanın Çexiyadakı diaspor təşkilatlarının nümayəndələri, tələbələr və səfirliyinin kollektivi iştirak edib.\nTədbir iştirakçıları əvvəlcə 20 Yanvar faciəsi ilə bağlı yaradılmış guşənin önünə çiçəklər düzüb, şəhidlərimizin əziz xatirəsini bir dəqiqəlik sükutla yad ediblər.\nSonra səfir Adış Məmmədov Azərbaycanın müstəqilliyi uğrunda aparılan mübarizə tarixinə nəzər salıb, Azərbaycan tarixinə qəhrəmanlıq səhifəsi kimi daxil olmuş 20 Yanvar hadisələrindən danışıb. A.Məmmədov 20 Yanvar hadisələrinin nə qədər faciəli olsa da, Azərbaycan xalqının iradəsini, mübarizə əzmini qıra bilmədiyini, əksinə, xalqımızı daha da sıx birləşdirdiyini diqqətə çatdırıb. Səfir 20 Yanvarın Azərbaycanın müstəqilliyinin bərpası yolunda dönüş nöqtəsi olduğunu deyib. Bildirib ki, bundan qısa müddət sonra Azərbaycan dövlət müstəqilliyini bərpa etdi.\nSəfir A.Məmmədov bütün təzyiq və çətinliklərə baxmayaraq, Azərbaycan xalqının ümummili lideri Heydər Əliyevin həmin dövrdə nümayiş etdirdiyi siyasi iradədən bəhs edib. O, SSRİ rəhbərliyi tərəfindən törədilən bu cinayətlə bağlı Heydər Əliyevin informasiya blokadasını yararaq Moskvada sərt bəyanat verdiyini, bu qanlı faciəyə siyasi-hüquqi qiymətin verilməsinin də məhz Ulu Öndərin yenidən hakimiyyətə qayıdışı nəticəsində reallaşdığını diqqətə çatdırıb.\nSəfir bildirib ki, Vətənin azadlığı uğrunda canlarından keçən şəhidlərin xatirəsi daim əziz tutulduğu kimi, onların ailə üzvləri, doğmaları da hər zaman dövlət qayğısı ilə əhatə olunub. O, Azərbaycan Respublikasının Prezidenti İlham Əliyev tərəfindən 20 Yanvar şəhidlərinin ailələri və bu hadisələrlə əlaqədar əlilliyi olan şəxslər üçün zəruri sosial müdafiə sisteminin yaradıldığını qeyd edib.\nA.Məmmədov 20 Yanvar faciəsinin üzərindən 32 il keçməsinə baxmayaraq, öz mahiyyətinə və miqyasına görə XX əsrdə törədilmiş qanlı cinayətlərdən biri olan bu hadisəyə hələ də beynəlxalq siyasi-hüquqi qiymətin verilmədiyini təəssüflə bildirib.\nSəfir, həmçinin müstəqilliyini bərpa etdikdən sonra Azərbaycanın keçdiyi yol, əldə etdiyi iqtisadi yüksəliş, Ermənistanın ölkəmizə hərbi təcavüzü, 30 illik işğal və 44 günlük Vətən müharibəsi barədə də iştirakçıları məlumatlandırıb. A.Məmmədov Qara Yanvar zamanı milli azadlıq və Azərbaycanın bütövlüyü naminə canlarından keçmiş və şəhidlik zirvəsinə ucalmış Vətən övladlarının arzu və amallarının xalqımızın qəhrəmanlıq salnaməsində yeni parlaq səhifə olan 44 günlük Vətən müharibəsi ilə reallaşdırıldığını bildirib.


Naxçıvan Turizm İnformasiya Mərkəzi - Dərya Ors: “Qardaş bir ölkənin vətəndaşı kimi Naxçıvanıın bu səviyyəyə yüksəlməsini görmək məni çox qürurlandırdı”\nBildiyimiz kimi Türk dünyası çox böyük bir coğrafiyanı, mədəniyyəti əhatə edir. Türk millətinin Türkiyə tarixində çox mühüm yeri vardır. Naxçıvan Türk dünyasının göz bəbəyi hesab edildiyindən bəşəriyyətin və insanlığın əldə etdiyi ilk mədəni ocaqdır və Türk torpağı kimi mühüm əhəmiyyət kəsb edir. Tarix boyu burada formalaşan böyük mədəniyyət Naxçıvanla bərabər Şərqi Anadolunu da əhatə edir. Bu coğrafiyada formalaşan mədəniyyət, əsrlər boyu burada ucaldılan maddi-mədəniyyət nümunələri bizim təbii sərvətimizdir. Bu torpaqda yetişən tarixi şəxsiyyətlərin adları gördüyü işlərlə tarixə qızıl hərflərlə həkk olunmuşdur. Buna gorə Mərkəzi Araz Hövzəsinin müxtəlif tarixi dövrlərə aid dini-mədəni, iqtisadi-sosial həyatının inkişafı, həmçinin digər mühüm tarixi prosessləri Azərbaycanın və onun Naxçıvan Muxtar Respuplikasının, və Türkiyədən olan elm adamları ilə birgə müzakirə edilir. Bu mənada, iki qardaş ölkənin elm adamları ilə keçirilən əməkdaşlıq elmi simpoziumun sevincini də təcrübə etmiş olduq. Belə ki, Türkiyə və Azərbaycan eyni dilə, eyni dinə malikdir, eyni zamanda ulu öndərin hər zaman dediyi kimi “Bir millət, iki dövlət” dir. Biz coğrafiya və mədəniyyət baxımından çox yaxınıq.\nVurğulamaq istəyirəm ki, mən belə bir simpoziumun gözəl bir diyar olan Naxçıvan Muxtar Respublikasının paytaxtı Naxçıvan şəhərində keçirilməyindən çox şad oldum. Simpoziumda iştirak edən bizim elm adamlarının elmi mühazirələri kitab formasında çap ediləcək və bu yolla daha geniş kütləyə çatdırılmış olacaq. Daha çox insan bu kitablardan istifadə edə biləcək və bu kitablar gələcəkdə elmi tədqiqatlar üçün mənbə olacaqdır. Gələn il biz Naxçıvan Dövlət Universitetində Türk Dili Qurumunun iştirakı ilə Azəri və Türk mövzusuna həsr olunmuş elmi konfrans keçirməyi nəzərdə tuturuq. Bu konfransda biz türk dilinin bu iki gözəl dialektinin keçmişini və bugününü, eyni zamanda ümumi dialektin yaradılmsı məsələsini müzakirə edəcəyik. İcazə verin deyim ki, bu mənim buraya ilk səfərimdir. Blokada şəraitində yaşayan Naxçıvan 25 il əvvəl ciddi problemlər yaşayırdı. Buna baxmayaraq, mənim bugün burada müşahidə elədiyim şeylər başqa bir mənzərədir. Bugünün Naxçıvanı çox gözəl və təhlükəsizdir. Naxçıvan sürətlə inkişaf edir. Burada çox gözəl infrastruktur yaradılmışdır. Kəndlər və şəhərlər bərpa edilmişdir. Ətraf mühit mühafizə olunur. Naxçıvan şəhərində müasir binalar tikilib. Elmi müəssisələr hər cür avadanlıqla təhciz olunmuşdur. Bunu Naxçıvan Dövlət Universitetinin timsalında aydın müşahidə edirik. Universitetin çox gözəl şəhərciyi və maddi-texniki bazası var. Burada yüksək keyfiyyətli təhsilin təşkili üçün hər cür şərait yaradılmışdır. Bütün bunlar bir daha göstərir ki, Naxçıvan müasir dövrün tələblərinə uyğun inkişaf səviyyəsinə çatmış, insanların yaşayış səviyyəsi yüksəlmiş, yaşamaq şərtləri əhəmiyyətli dərəcədə artmışdır. Qardaş bir ölkənin vətəndaşı kimi Naxçıvanıın bu səviyyəyə yüksəlməsini görmək məni çox qürurlandırdı, özümü xoşbəxt hiss etdim. İstərdik ki, bütün Türk dünyası bu səviyyəyə yüksəlsin.


Naxçıvan Regional İnformasiya Mərkəzi\n2010-cu il oktyabrın 5-də Prezident İlham Əliyev Naxçıvan Regional İnformasiya Mərkəzinin açılışında iştirak edib.\nNaxçıvan Regional İnformasiya Mərkəzi müasir texnologiyalarla təchiz olunub. Mərkəzdə oxu zalı, təlim-tədris bölməsi, audio-kitabxana, ədəbiyyat fondunun audio-formata çevrilməsi üçün səsyazma studiyası, internetə çıxış, internetdə informasiyanın tapılması, əldə olunması xidmətlərini təmin edən kompüter salonu fəaliyyət göstərir.\nMərkəzdə hərəsində 24 kompüter olan 2 kompüter otağı və 12 kompüterdən ibarət tədris otağı fəaliyyət göstərir. Kor və zəif görənlər üçün kompüterlərə Brayl displeyi, "VideoLight" böyüdücü cihazı quraşdırılıb. Brayl displeyi görmə qabiliyyətini itirmiş insanların internetdən istifadə etməsinə tam şərait yaradır. Displeyin vasitəsilə istifadəçi həm monitordakı informasiyanı əldə edə, həm də informasiyanı ora əlavə edə bilir. "Videolight" böyüdücü cihazı vasitəsilə istənilən informasiyanı lazımi qədər böyütmək olar. Kor və zəif görən insanlar "Kitab həvəskarı - kompakt" oxu maşınının imkanlarından istifadə edə bilərlər. Bu qurğunun vasitəsilə Azərbaycan, türk, ingilis, rus və s. dillərdə istənilən kitabı səsləndirmək mümkündür.\nƏqli cəhətdən zəiflər üçün yaradılan intellektual oyunlar otağındakı kompüterlərə zehni inkişaf etdirən oyunlar daxil edilib. Mərkəzin kitabxanasında görmə qabiliyyətini itirmiş insanlar üçün 1000-ə yaxın Brayl əlifbası ilə nəşr olunmuş kitab və həmçinin zəif görən insanlar üçün böyük şriftlə nəşr olunmuş kitablar vardır. Mərkəzdə yaradılan audio-studiyanın yardımı ilə kitabxana audio-kitablarla təmin ediləcəkdir.\nİkimərtəbəli mərkəzdə 60 nəfərlik kinozal, 40 nəfərlik iclas zalı yaradılıb. Kinozalda lal və karlar üçün altyazılı filmlərin nümayişi nəzərdə tutulub. Regional İnformasiya Mərkəzinin internet saytı istifadəçilərə lazımi informasiyanı əldə etməklə yanaşı, "tanışlıq" bölməsinin köməyi ilə bir-biriləri ilə ünsiyyət qurmağa imkan yaradır.\nMərkəzə əlil arabası ilə daxil olmaq və maneəsiz hərəkət etmək üçün şərait yaradılıb. Ümumi sahəsi 860 kvadrat metr olan binanın həyətində yaşıllaşdırma işləri aparılıb, istirahət guşələri salınıb.\nÜnvan: Naxçıvan şəhəri, N. Əliyev 4A\nTelefon: 036 545 65 26


Analar, atalar və uşaqlar: İNTİZAM VƏ QAYDA\nİNTİZAM VƏ QAYDA\nİntizam və qayda uşaqlarda əqli qabiliyyətlərin düzgün inkişafından ötrü vacibdir, ona görə də ailədə qoyulmuş norma və qaydalar mənimsənilməli və gözlənilməlidir. Uşaqların hər bir hərəkəti və davranışı bu qaydalara uyğun olmalıdır. Dərrakəli ana kiçik yaşlarından uşağı ailədəki qayda və mütəşəkilliyə öyrədə bilsə pis davranışın əsas səbəbini aradan götürər və böyük yaşlarında sosial əmin-amanlığa ziyan gətirən hər bir şeyin qarşısını almış olar.\nUşaq intizamsızdırsa və qaydalara hörmət göstərmirsə, yuxu və gəzinti, istirahət və oyun, iş və qüvvənin bərpası vaxtını gözləmirsə, onun dəyərli həyatı plansız şəkildə keçirsə, əgər o, əşyalarını öz yerinə qoymağa öyrədilməyibsə və dəyərli vaxtının bir hissəsi çəkmələrinin, papağının, qələminin axtarışına sərf olunursa (onlar otağın bir küncündə bir qalaq əşyanın içindədirsə), onu necə cəmiyyətin qəbul etdiyi qaydaları gözləyən son dərəcə dəqiq və tərbiyəli vətəndaş kimi böyütmək olar? İnsan təbiəti dəyişikliyə qarşı həssasdır və insanın özü tərbiyənin məhsuludur. Bizim vərdişlər, xasiyyətimizdəki xüsusiyyətlər, biliklərimiz, hətta bizim arzularımız və maraqlarımız aldığımız tərbiyənin nəticəsidir.\n1. İlk öncə tövsiyə olunur ki, uşaqları gündəlik rejimə alışdırasınız. Yuxu və gəzinti, qida qəbulu, istirahət və oyun, mütaliə və dərslərin hazırlanması vaxtı ciddi şəkildə müəyyən edilməlidir. Uşaqların bütün fəaliyyəti müəyyən qrafikə uyğun qurulmalı, ondan kənara çıxılmamalıdır. Uşağınızdan hər səhər saat altıda durmağı tələb edin. O, hər gün həmin vaxtda durmalıdır. Əgər o, bu tələbə tabe olmamağa cəhd edərsə, ana həlimliklə və dostcasına onunla danışmalı, ona bağlılığını bildirməli, hər halda sözünün üstündə durmalı və dediyindən geriyə çəkilməməlidir. Əvvəlcə uşaq güclü müqavimət göstərə bilər, lakin əvvəl-axır səhər saat 6-da durmaq vərdişə çevriləcəkdir və o, ananın müdaxiləsi olmadan lazımı vaxtda durmağa adət edəcəkdir. Bu onu göstərir ki, vərdiş təkrarlamaq vasitəsilə insanın ikinci təbiətinə çevrilir.\n2. Uşaq kitabları, dəftərlər, məhrəba, fırça, geyim – uşağın bütün əşyaları bundan ötrü xüsusi ayrılmış yerdə, bir-birindən ayrı qoyulmalıdır. Bu uşaqda məsuliyyət hissini artırır və onları nizam-intizama alışdırır. Əşyalarını yerləşdirməkdən ötrü iki və üç qutu qoymaqla hətta balaca otaqda belə uşağa künc ayırmaq olar.\n3. Analar və atalar özləri də gündəlik rejimi gözləməli, mütəşəkkil olmalı və qoyulmuş qaydaları pozmamalıdırlar. Onların əməlləri uşaqlara nümunə olanda, onda uşaqlar da özlərini valideynləri kimi aparmağa səy göstərəcəklər. Evin xanımı həmçinin hər bir əşyanın öz yerini müəyyən etməli və evi səliqə-sahmanda saxlamalıdır. Məsələn, mətbəx əyşaları otaq boyunca səpələnməməli, tualet üçün nəzərdə tutulmuş şeylər stola, sobanın və ya pəncərənin qırağına qoyulmamalıdır.\n4. Analar çox böyük təmkin və səbrlə, lakin eyni zamanda qətiyyətlə uşaqlarını intizama öyrətməli, əşyalarını öz yerinə qoymağı onlardan tələb etməlidirlər. Uşağın pis davranışına və ya səliqəsizliyinə biganə yanaşmaq olmaz. Lakin bunu sakit qətiyyətlə etməli və uşaqlara ətrafdakıların onları mədəni insan saymalarından ötrü özlərini necə aparmalarını onlara xatırlatmalıdırlar.\nUşaq məktəbdən evə qayıdır, çantasını evin bir küncünə, papağını başqa bir küncünə atır. Evdə tam səliqəsizlik yaradır. Ana həmin dəqiqə nəzakətli və intizamlı insanın bu cür etmədiyini ona xatırlatmalı və sonra da töküşdürülmüş əşyaları öz yerinə qoymağı ondan xahiş etməlidir. Uğur tamamilə ananın səbr və qətiyyətindən asılıdır. O, niyyətindən çox tez imtina etməməli, uşaqda nadanlığın ilk əlamətlərinin görünməsindən dilxor olmamalıdır. Səbrini toplamalı, xeyirxah olmalı, əsəbləşməməli, uşaqla kobud danışmamalıdır. Ana səbrlə, təmkinlə və qətiyyətlə uşağa davranış mədəniyyətini öyrətməlidir. Təcrübə göstərir ki, valideynlər onlara verilən tövsiyələri praktikada reallaşdıranda, onların uşaqları tez bir zamanda intizam və mütəşəkilliyə öyrənir və ömürlərinin sonuna kimi qayda-qanuna ehtiram nümayiş etdirirlər.\nMüxtəlif pedaqoji konsepsiyaların bir çox nümayəndələri irəli sürdükləri tərbiyə metodlarını ideal sayaraq, valideynləri onların tətbiqinə həvəsləndirməyə çalışırlar. Onlar ümid edir və bundan ötrü səy qoyaraq, onları həyata keçirməyə, erkən yaşlarından uşaqlarda gözəlliyə can atmaq həvəsini yaratmağa, onları harmoniya və nizama qarşı duran xaosun yaratdığı eybəcərliklərdən uzaqlaşdırmağa və uşaqları onların təbii qabiliyyətlərinə uyğun olaraq tərbiyə etməyə cəhd edirlər.\nBu qısa fəsildə, əlbəttə, nə antik dövrün Platon və Aristotel kimi filisoflarının baxışıları üzərində dayanmaq, nə Kant və onun ardıcıllarının fikirlərini müzakirə etmək, nə də müasir dövrün tanınmış alimlərinin təlim-tərbiyə ilə bağlı nəzəriyyələrini nəzərdən keçirmək mümkün deyildir. Lakin əsas məsələ aydındır: əgər valideynlər, xüsusən də analar öz uşaqlarını kiçik yaşlarından nizam-intizama alışdırsalar və özləri də intizam və qaydalardan zərrə qədər də uzaqlaşmasalar, bu halda onların uşaqları gözəllik idealını yetərincə mənimsəyəcəklər.\nPosted by mfc at 12:55:00 AM


Martın 18-də Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu (KİVDF) fərdi jurnalist yazıları müsabiqələrinin qaliblərinin mükafatlandırılması və Novruz bayramı münasibətilə tədbir keçirmişdir. Movqe.az xəbər verir ki, tədbirdə dövlət və hökumət rəsmiləri, Milli Məclisin deputatları, ziyalılar və KİV nümayəndələri iştirak etmişlər.\nFondun icraçı direktoru Vüqar Səfərli mərasimdə iştirakçıları qarşıdan gələn Novruz bayramı münasibətilə təbrik etmişdir. Bildirilmişdir ki, KİVDF yarandığı gündən bir çox layihələr həyata keçirmişdir. Bu layihələrdən biri də fərdi jurnalist yazıları müsabiqəsidir. Müsabiqəyə, ümumilikdə, 10 istiqamət üzrə 83 yazı təqdim olunmuşdur. Təqdim edilmiş yazılar üç qrupda 9 ekspert tərəfindən qiymətləndirilmiş, hər istiqamət üzrə ən yüksək bal toplamış 3 yazı qalib hesab olunmuşdur. Müsabiqənin şərtlərinə görə, ən yüksək bal toplamış 30 jurnalist qalib elan edilmişdir. Bundan əlavə, yüksək bal toplamış, lakin qaliblər sırasına düşə bilməyən 10 jurnalistə isə həvəsləndirici mükafatların verilməsi qərara alınmışdır.\nQeyd edilmişdir ki, müsabiqənin şərtlərinə uğun olaraq qaliblərin hər birinə 1000 manat, həvəsləndirici mükafatların sahiblərinə isə 300 manat məbləğində mükafat verilməsi nəzərdə tutulmuşdur.\nAzərbaycan Respublikasının Prezidenti Administrasiyasının ictimai-siyasi məsələlər şöbəsinin müdiri Əli Həsənov mərasimdə çıxış edərək demişdir ki, fərdi jurnalist müsabiqəsinin keçirilməsi və qalib jurnalistlərin bu cür təntənəli mərasimlərlə mükafatlandırılması artıq Azərbaycanda ənənə halı almışdır. Azərbaycan dövlətinin mətbuata qayğısı ildən-ilə daha təkmilləşdirilmiş formada davam edir. Bu sahədə qəbul etdiyimiz konsepsiyaya uyğun olaraq KİVDF hər il jurnalistlərin bu və ya digər problemlərini öz üzərinə götürərək onların sosial rifah halını daha da yaxşılaşdırmağa çalışır.\nƏli Həsənov bildirmişdir ki, bu cür tədbirlər - medianın bir-biri ilə ünsiyyəti, o cümlədən ölkəmizin tanınmış, nüfuzlu insanları ilə təmaslar vətəndaş cəmiyyəti quruculuğuna, ölkədə siyasi plüralizm mühitinin formalaşmasına, ümumilikdə isə insanlar arasında əlaqələrin intensivləşməsinə xidmət göstərir. Dövlətimizin başçısı İlham Əliyevin mətbuata münasibətinin əyani təzahürü olan bu cür tədbirlərdən təkcə media mənsubları deyil, bütövlükdə cəmiyyətimiz bəhrələnir.\nPrezident Administrasiyasının rəsmisi demişdir ki, təməli ümummilli liderimiz Heydər Əliyev tərəfindən qoyulmuş azad media mühiti, Azərbaycanda azad söz, demokratik cəmiyyət quruculuğu müvəffəqiyyətlə davam etməkdədir. Əminəm ki, media işçiləri indiyədək olduğu kimi, bundan sonra da demokratik dövlət və azad cəmiyyət quruculuğuna öz töhfələrini verəcəklər. Biz Azərbaycan cəmiyyətinin gələcəyini mediasız, siyasi partiyalarsız, ictimai təşkilatlarsız təsəvvür etmirik. Fürsətdən istifadə edərək, bütün bu proseslərdə iştirak edən insanları Novruz bayramı münasibətilə təbrik edirəm.\nSonra fərdi jurnalist yazıları müsabiqələrinin qaliblərinə mükafatlar təqdim edilmişdir.\nQalibləri təbrik edən Mətbuat Şurasının sədri Əflatun Amaşov KİVDF-nin layihələrinin əhəmiyyətini vurğulamış, bu müsabiqələrin jurnalistlərin peşə hazırlığının artırılmasında böyük rolu olduğunu qeyd etmişdir.\nTədbirdə KİVDF-nin icraçı direktoru V.Səfərliyə 55 yaşının tamam olması münasibətilə hədiyyələr təqdim edilmişdir.\nSonra tədbir bədii hissə ilə davam etdirildi


Bakı həbsxanasında məhbus qeyri-adi nərd hazırlayıb - VİDEO - MINVAL.INFO\nNərd deyəndə ağlımıza ənənəvi – taxtadan hazırlanan, üzərində müxtəlif təsvir və naxışların əks olunduğu forma gəlir. Ədliyyə Nazirliyinin 15 saylı cəzaçəkmə müəssisəsində cəza çəkən məhkum isə xüsusi formalı nərd hazırlayır.\n“Report” bununla bağlı cəzaçəkmə müəssisəsindən reportaj hazırlayıb.\nXüsusi zövqlə, taxta üzərində əllə oyma sənəti ilə işlənən nərdi digərlərindən fərqləndirən əsas cəhət üz qapağında xüsusi şüşə istifadə olunmasıdır.\nŞüşənin altında isə milli-mənəvi dəyərlərimizi əks etdirən müxtəlif fiqurlar, dövlət atributları, yaxud sifarişə əsasən müxtəlif qurumların emblemləri yerləşdirilir.\nTarix: 2021/02/05 12:20


Metbex qablari #1 en ucuz qiymeti. Online sifaris Baki 2018\nGeniş çeşiddə məhsulları ilə UniMall Azərbaycan xalqına maksimal seçim komfortu təklif edir. Saytda daim təkmilləşən axtarış sisteminin vasitəsi ilə lazım olan məhsulları çox sadə qaydada tapmaq mümkündür. Buradan siz, Metbex qablari, texniki avadanlıqlar, kitab, geyim, kosmetika, aksesuarlar və sair müxtəlif lazımlı malları əldə edə bilərsiniz.\nOnline mağazalar əksər ölkələrdə alış-verişin formasını əsaslı olaraq dəyişib. Onlayn alış-verişin bir çox yararlı tərəfləri və üstünlüklərini var. Bu faydaları göz önünə gətirsək artıq əksər istehlakçılar alış-verişi əsasən online shopping saytlarından edir. İndi mağazaların işə başlama saatlarını nəzərə almaq gərək deyil. Mənzilinizdə rahat paltarda divanda uzanaraq, sevimli içkinizdən içib alış-veriş etmək yalnız UniMall online alış-veriş portalında baş verə bilər.\nMetbex qablari - Alış-veriş saytı UniMall'da\nMetbex qablari ən minimum qiymeti burada!\nFərqli satıcılar tərəfindən təqdim olunan orijinal məhsullar - Metbex qablari.\nMetbex qablari - Baki Azerbaycan 2017 elanları endirimli qiymətlər, online kataloq, alisi satisi və sifarisi.\nÇox adam bilir ki, ticarət obyektlərində aylıq kirayə, maaşlar, kommunal, təmizlənmə-silinmə, təmir və s. kimi məsrəflər mövcuddur. Belə məsrəflər birmənalı olaraq malın qiymətinə təsir göstərərək onu bahalaşdırdır. Belə halları hesaba alsaq hansı səbəbdən onlayn təklif olunan məhsulların dükanlarda satılan mallardan ucuz olduğunu müəyyənləşdirmək çox da çətin deyil.\nHəm də bir-birdən fərqli dükanların uyğun mallarını araşdırmaq və onların qiymətlərini müqayisə etmək UniMall'da çox asandır. Özü də bu proses sürətlidir. Fiziki alış-veriş zamanı bir-birindən fərqli ünvanlarda yerləşmiş çolu sayda mağazanın uyğun məhsullarının qiymətlərini müqayisə etmək qısa vaxtda mümkünsüzdür. Ancaq UniMall'da məhsul qiymətlərini müqayisə edərək büdcənizə uyğun məhsulu tapmaq sadə bir prosesdir. Bir-birindən fərqli satıcılar tərəfindən məhsulların veb səhifəmizdə təqdim edilməsi səhifə ziyarətçiləri üçün minlərlə məhsul çeşidi arasından seçim etmə şansı yaradır. Heç bir fiziki dükanda və ya ticarət mərkəzində bu qədər çeşid görmə imkanı əldə etmək mümkün deyil. UniMall.az online alış veriş-portalında yerləşim məhdudiyyəti olmadığı üçün mağaza anbarında mövcud hər bir məhsul təqdim edilir. Beləliklə şirkətlər stokda mövcud olan bütün məhsullarını müştəriyə gösrərmə imkanı əldə edir . Həmçinin istehlakçılar ilin hansı vaxtından və təzə və ya köhnə kolleksiyadan olmasını nəzərə almayaraq yüksək endirimli mallar içərisindən büdcələrinə münasib olanı tapıb sifariş edə bilirlər.\nkaraca qablar qiymetleri qab qacaq instagram cehizlik qablar qiymetleri metbex esyalari qiymetleri duxovka qab qacaq magazalari qab qacaq destleri galaksi qazan destleri maraqli metbex esyalari instagram metbex aksesuarlari instagram metbex esyalari instagram cehizlik metbex esyalari metbex esyalarinin ucuz satisi cehizlik qab qacaq maraqli metbex qablari bagema qablar qab qacaq bosqab destleri metbex qablari instagram pratik metbex esyalari elektrik mallari magazasi rengli qablar karaca qablar mikserler ve qiymeti metbex levazimatlari cehizlik qablar instagram korkmaz qazan desti metbex esyalari satisi instagram saxlama qablari karaca metbex esyalari qranit qazanlar gozel metbex esyalari metbex esyalarinin satisi xurustal qablar metbex esyalari instaqram metbex esyalari sekilleri blender qiymetleri metbext esyalari instaqram metbex esyalari online plastik qablar satisi


Etiket: qrammatik səhvlər | Martech Zone\nEtiket: qrammatik səhvlər\nCümə axşamı, Oktyabr 1, 2009 Bazar, Oktyabr 4, 2015 Douglas Karr\nKaryeramda və kollecə gedəndə yazı qabiliyyətimi şübhə altına aldığım vaxtlar olub. Şükürlər olsun ki, bloqçuluq yarandı və (əksər) oxucu oxu standartlarını aşağı saldı. Oxucular minnətdarlıqla sarkan hissələrlə, bölünmə infinitivlər, omonimlər, keçid feillər, sözlər, nisbi əvəzliklər və sadəcə lal yazım səhvləri ilə səhvləri aşırlar. Keçmişdə doğru deyildi, amma indi hamımız peşəkar yazıçıyıq. Marketoloqların yazmalı olduğu bir gün keçmir


Qaraciyər Archives - Op. Dr. Kamran Beydullayev\nQaraciyər sistlərinin (kistalar) bədxassəli olma ehtimalı\nOp. Dr. Kamran Beydullayev, MRCS İngiltərə, Ümumi Cərrah və Cərrah Transplantoloq, 0504063853\nQaraciyər sistləri (kistalar) insanların 5% də mövcuddur. Bu sistlər 90% hallarda heç bir əlamət vermir, adətən təsadüfən xəstə tamamilə başqa bir xəstəliyə görə müayinə olarkən aşkar edilir. USM və KT müayinələrin geniş yayılması son vaxtlar bu sistlərin daha tez tez rastlanmasına gətirib çıxarıb. Qaraciyər sisti aşkar olunmuş xəstələri ən birinci narahat edən ,, bu bədxassəli şiş ola biləlmi?,, sualıdır. Qaraciyər sistlərinin 95%-i xoşxassəlidir.\nQaraciyər sistlərinin xəstəni necə narahat edə bilər?\n95% qaraciyər sisti olan xəstələrdə heç bir şikayət olmur. Sistin ölçüsü və yerləşməsinin əlamətlərin əmələ gəlməsində yeri ola bilər. Sistlər 5sm dən kiçik olduqda demək olar ki, heç vaxt heç bir əlamət vermirlər. Bəzən sistlər çox böyük olduqda ağrılar verə bilər. Bəzən isə öd yollarını sıxaraq bağlaya bilər. Sistlərin digər yaxınlıqda olan orqanları sıxmasından da əlamətlər əmələ gələ bilər. Məsələn mədə sıxıldıqda tez doymaq kimi şikayət yarana bilər. Amöb mənşəli sistlər zamanı yüksək hərarət müşahidə edilə bilər. Qaraciyərin sadə sistləri adətən laborator analizlərdə heç bir dəyişikliklər vermir.\nSistlərin bədxassəli olmasına nədən şübhələnə bilərik?\nBu adətən sistlərin USM və KT (komputer tomoqrafiya) görüntüsünə əsasən baş verir. Neoplastik (şişə bağlı) sistlərin adətən solid komponenti ( bərk hissəsi) olur. Sadə kistaların bu cür komponentləri olmur, onların tərkibi aydın maye olur, içərisində arakəsmələr olmur, divrları hamar, sistin ətrafında isə heç bir toxuma reaksiyası olmur. Əgər radioloji müayinələr sistin təsvirində bu cür əlamətləri qeyd edirsə o zaman sistin ciddi qəbul edilməsi və tam araşdırılması lazım gəlir. Digər orqanlarda da eyni zamanda rast gəlinən ( böyrək, mədəaltı vəzi) çoxsaylı qaraciyər sistləri xoşxassəlidir. Zaman zaman sistin ölçülərinin böyüməsi mütləq o demək deyil ki, bu bədxassəlidir. Xoşxassəli sədə kistalar da böyüyürlər.\nBəs qaraciyər sistlərinin radioloji görüntülərində şübhəli məqamlar varsa bu zaman nə etmək lazımdır?\nƏgər sist 1sm-dən kiçikdirsə bu zaman radioloji müayinələr onun xarakterini təyin etməkdə çətinlik çəkə bilərlər. Bu sistlərin solid komponentini aşkar etmək olmur. Ona görə də bu ölçüdə olan sistlər yalnız müşahidə edilir. Xəstə müəyyən intervallardan bir təkrar müayinələr olunur. Əgər sistlər 5sm dən böyük olarlarsa o zaman onlar divarlarının irreqular olmasına, arakəsmələrin olmasına, solid komponentinin və tərkibində debrislərin olmasına görə baxılmalıdır. Həmişə nəzərə almaq lazımdır ki, bu əlamətlər olan sistlər də hamısı neoplastik olmur. Əvvəllər infeksiyalaşmış sadə sistlər, travma nəticəsində qaraciyər daxilində əmələ gəlmiş sistlər, parazitik sistlər də eyni oxşar görünüşə malik ola bilərlər.\nYaxşı bəs qaraciyər sistinin sadə deyil, mürəkkəb bir sist olduğu aşkar ediləndən sonra hansı addım atılmalıdır?\nNövbəti addım mərkəzdən asılı olaraq dəyişir, vahid bir protokol yoxdur. Bəzi mərkəzlər hesab edir ki, bu sistlər artıq çıxarılmalıdır və histologiyaya göndərilməlidir. Çünki, yalnız bu üsulla bunun nə olduğunu demək olar və təhlükədən xilas olmaq olar. Bəzi mərkəzlər sistik mayeni aspirasiya edib musin adlanan maddənin miqdarını yoxlamağı və eyni zamanda orada olan onkomarkerləri təyin etməyi təklif edir. Bu biopsiyadan əvvəl mürəkkəb sistin exinokokk olmadığına əmin olmaq lazımdır. Amma nəzərə alınmalıdır ki, bu müayinənin də spesifikliyi və sensitivliyi yüksək deyil.\nQaraciyər sistlərinə görə əməliyyatın effektivliyi çox yüksəkdir. Mərkəzimizdə qaraciyərin cərrahi əməlliyyatlarını mütəmədə və sistematik icra edirik. Neoplastik qaraciyər sistlərinin tam kəsilib çıxarıla biləcəyi hallarda təkrar yaranma riskinin kifayət qədər az olduğunu deyə bilərik\nPosted on 24 Fevral 2018 01 Aprel 2018\nQaraciyər travmaları zamanı istifadə edilən dərəcələnmə sistemi\n1994 cü ildə yaradılmış Amerika Travma Cərrahiyyəsi Assosiasiyasının (AAST – American Association of Surgery for Trauma) tərtib etdiyi qaraciyər zədələnmələrinin dərəcələnməsi ən çox istifadə edilən klassifikasiya sistemidir.\n1-ci dərəcə (grade)\nQaraciyərin səthinin 10%-dən az sahəsini tutan subkapsulyar hematoma və ya kapsulun cırılması və qaraciyər parenximasının 1 sm dən dərin olmayan cırılması\nQaraciyər səthinin 10-50% ni əhatə edən subkapsulyar hematoma\nParenximdaxili 10sm dən kiçik diametrli hematoma\nUzunluğu 10 sm dən kiçik, dərinliyi isə 1-3 sm arası olan parenxima cırılması\nQaraciyər səthinin 50%- dən çoxunu təşkil edən susbkapsulyar hematoma\nParenximdaxili 10sm-dən böyük diametrli hematoma və ya genişlənməkdə olan hematoma\nParenximin 3 sm-dən dərin cırılması\n4 cü dərəcə\nQaraciyər payının 25-75% ni əhatə edən parenximal cırılma və ya 1-3 arası Coinaud seqmentləri əhatə edən cırılma\n5 ci dərəcə\nQaraciyərin payının 75% dən çoxunu əhatə edən cırılma, və ya eyni payın 3 dən çox Coinaud seqmentini əhatə edən cırılma\nVenoz damarların cırılması – qaraciyərin mərkəzi iri venalarının və ya retrohepatik venalarının cırılması\n6 cı dərəcə\nVaskulyar – Qaraciyərin bir hissəsinin qopması


2020-ci ilə qədər STAR-ın məhsullarının tamamilə Türkiyə bazarında satılması planlaşdırılır » "Dünya" informasiya agentliyi\nCəbhə xəttində erməni təxribatı davam edir ..... Xəzərdə suyun səviyyəsi niyə azalır? ..... Əli Kərimlidən növbəti "xiyaban şousu"na cəhd ..... ABŞ müttəfiq və tərəfdaşı Azərbaycanın yanındadır ..... Axısxa türkü olan “Azərbaycan bayrağı” ordenli döyüşçü ölüm ayağındadır ..... 10 ildir şəhid ailəsinə rədd cavabı verilir... ..... Neft yenidən ucuzlaşıb ..... DSMF-nin pensiya özbaşınalğı... ..... Azərbaycanda seçici deputatlığa namizədə pul verdi: ..... Kürdəmirin başçısı da seçkilərə müdaxilə edir ..... "Can Azərbaycan" Rusiyada bəyənildi ..... Seçkidə bu qalmışdı... BUNU DA GÖRDÜK... ..... Seçkilərdə VİLYAM HACYEV ÇALARI... ..... Mahir Emrelinin ferması ..... "Kontakt Home" şefinin deputatlıq arzusu ..... Rusiya Türkiyəyə 120-dən artıq S-400 üçün raket satıb ..... Bakıda ər arvadını döyərək ona xəsarət yetirib ..... İran Ukrayna təyyarəsini vurması ilə bağlı hesabatı yayıb ..... Bu gün dollar neçəyədir? ..... Dünya İqtisadi Forumu çərçivəsində "Caspian Week" forumu başlayır ..... Tramp bu qadınlara viza verilməsi qaydalarını sərtləşdirmək niyyətindədir ..... Mövlud Çavuşoğlu 20 Yanvar faciəsinin 30-cu ildönümü ilə bağlı Azərbaycan xalqına başsağlığı ver ..... "İşğalçı Ermənistanla fars hakimiyyətinin bu günkü qardaşlaşması nədir..?" ..... Bakıda restoranın parkinqində insident: ..... Abşeron rayonunda 20 Yanvar şəhidlərinin xatirəsi anılıb ..... Qəbələdə adı “Qırmızı kitab”a düşən maralları satmaq istəyən şəxs saxlanılıb ..... Deputatın nazirlə şərikli offşor şirkətinin Azərbaycanda da filialı varmış ..... Səhiyyə Nazirliyi ləğv olunub! ..... Bu gün Dünya İqtisadi Forumu başlayır ..... ABŞ konqresmenləri 20 Yanvar faciəsinin 30-cu ildönümü ilə bağlı bəyanat yaydı ..... Nəriman Əliyev “Embawood” şefinin qabağına kimi çıxardı? ..... “Gürcüstan-Azərbaycan sərhədi ilə bağlı komissiyanın ikinci iclasının tarixi dəqiqləşdirilir” ..... Mərhum jurnalistin həyat yoldaşı vəfat edib ..... Rusiya Dumasının sədri Tehrana rəsmi səfərə gedəcək ..... Azərbaycan Prezidentinin köməkçisi Nobel Sülh Mükafatının Qorbaçovdan alınması üçün ictimai təşkilatları ..... Şimal küləyi əsəcək ..... “Onlar dedilər: Ser, onlar bir yerdədir. Ser, onların 2 dəqiqə 11 saniyəsi qalır…” ..... "Doğrudanmı, mən bu ordunun tərkibində Əfqanıstanda xidmət etmişəm?" ..... Azərbaycanın tanınmış jurnalisti vəfat edib ..... Analitik qrup 20 Yanvar faciəsinə az qalmış nələri proqnozlaşdırmışdı? .....\n2020-ci ilə qədər STAR-ın məhsullarının tamamilə Türkiyə bazarında satılması planlaşdırılır\nTarix: 10-10-2019, 12:48 | Çap et\nAzərbaycan Dövlət Neft Şirkətinin (SOCAR) İzmirin Əliağa bölgəsində inşa edilən STAR neft emalı zavodu Türkiyənin emal olunmuş neft ehtiyacının 25%-ni təkbaşına təmin edir.\n“Report”un məlumatına görə, bunu bu gün İzmirdə azərbaycanlı jurnalistlər üçün keçirilən mətbuat konfransında STAR Neft Emalı Zavodunun Baş direktoru Məsut İlter bildirib.\nO xatırladıb ki, illik emal gücü 10 mln. ton xam neft olan zavodda 4,8 mln. ton dizel və 1,6 mln. ton nafta ilə yanaşı Türkiyənin cari kəsirində xüsusi əhəmiyyətə malik olan təyyarə yanacağı və LPG kimi neft məhsulları istehsal edilir: “100-dən artıq neft çeşidini emal etməyə qadir olan STAR zavodunun gündəlik emal gücü 214 min barrel xam həcmindədir”.\nM. İlter bildirib ki, ilk satışını 2019-cu ilin yanvarında “Petkim”ə nafta tədarük etməklə həyata keçirən STAR NEZ 2019-cu ilin sentyabr ayından etibarən tam gücü ilə işləməyə başlayıb: “Bu ilin əvvəlindən ümumilikdə 4,5 mln. ton məhsul istehsal edən STAR zavodu daxili bazarın tələbatını ödəməklə yanaşı məhsullarını Aralıq dənizi və Şimalı Avropa ölkələrinə də ixrac edir. STAR NEZ-in uzunmüddətli hədəfi məhsullarını tam həcmdə daxili bazarda reallaşdırmaqdır. Neft məhsulları sahəsində Türkiyənin xaricdən asılılığını aradan qaldırmağı və cari kəsirini azaltmağı hədəfləyən STAR NEZ məhsul çeşidləndirilməsini də bu məqsədlə həyata keçirir. Zavod ildə 4,8 mln. ton dizel istehsalı ilə Türkiyənin dizel idxalından asılılığını əhəmiyyətli şəkildə azaldacaq. NEZ-in məhsul çeşidləri arasında benzin yoxdur”.\nM. İlter qeyd edib ki, bu ilin sonuna qədər STAR Neft Emalı Zavodu 7,5 mln. ton neft emal etməyi nəzərdə tutur. STAR Neft emalı zavodunda hazırda Azərbaycan nefti ilə yanaşı “Urals”, Liviya neftindən istifadə edilir.\nO, həmçinin qeyd edib ki, hazırda STAR Neft emalı zavodu istehsal etdiyi məhsulların 65-70 faizini daxili bazara satır. 2020-ci ilə qədər isə bu neft emalı zavodunun istehsal etdiyi məhsulları tamamilə daxili bazara satılacaq.


Tarix\t 4 May 2022 Aktual, Maraqlı\nAllahın fərz buyurduğu Ramazan orucunu tamamladıqdan sonra Şəvval ayından da altı gün oruc tutmaq Rəsulullahın (s.ə.s) sünnəsidir. Allah Rəsulu (s.ə.s) bu barədə belə buyurur:\n“Kim Ramazan ayının orucunu tutduqdan sonra altı gün Şəvval ayından da oruc tutarsa, bütün ili oruc tutmuş kimi olar“. (Müslim, Siyam, 204). Bu hədisin mətnində keçən “bütün ili oruc tutmuş kimi olar” ifadəsi başqa bir hədisdə belə açıqlanmışdır. Rəsulullah (s.ə.s) belə buyurur: “Kim Ramazan ayından sonra altı gün oruc tutarsa, bütün ili oruc tutmuş kimi olar. Kim bir yaxşılıq edərsə, onun üçün on qat savab vardır. (Ənam, 6/160)”. (İbn Macə, Siyam, 33). “Kim Ramazan orucunu tutarsa, bir ayın orucunun savabı on ayın savabı qədərdir. Ramazandan sonra tutulan altı günlük oruc bütün ili oruc tutmağa bərabərdir“. (“Müsnəd”, XXXVII, 94)\nBu hədislərdən belə bir nəticə ortaya çıxır ki, Ramazan ayında tutulan bir aylıq orucun savabı on aya bərabərdir. Şəvval ayından da tutulan altı günlük oruc qalan iki ayın savabına bərabər olmuş olur ki, beləliklə belə bir oruc tutan insan bütün ili oruc tutmuş kimi savab qazanır. Bu hədisi başqa bir şəkildə də yorumlamaq mümkündür. Belə ki, hər bir gözəl əməlin qarşılığı on misli ilə mükafatlandırıldıqda tutulan bir gün orucun mükafatı ən az on günə bərabər olmuş olar. Bu hesabla otuz gün tutulan orucun mükafatı da üç yüz günə bərabər olar. Qəməri təqvimə görə bir il üç yüz əlli beş (355) gündən ibarət olduğu üçün Ramazan ayında tutulan oruc ilə Şəvval ayında tutulan altı günlük orucun mükafatı üç yüz altmış günə bərabər olar. Bu da bütün ili oruclu keçirməyə bərabərdir.\nŞəvval ayında altı gün oruc tutmağın bir hikməti də Ramazan ayında oruc tutan insanın etdiyi qüsurlarına görə tutduğu oruca dəyən zərəri ortadan qaldırmaqdır. Çünki insan xətadan və günahdan xali deyildir. Axirət günü fərzlərdə ortaya çıxan nöqsanlıqlar nafilələr ilə tamamlanacaqdır. (Əbu Davud, Salat, 148). Beləliklə, Ramazan ayında oruc tutan bir insanın nəfsinə hakim olmayıb müəyyən xətalara düşməsi nəticəsində tutduğu oruca dəyən zərər nafilə olaraq tutduğu Şəvval orucu vasitəsilə ortadan qalxacaqdır.\nSon olaraq onu da qeyd etmək lazımdır ki, Şəvval ayında tutulan altı günlük orucun ard-arda və ya ayın müxtəlif günlərində tutulması mövzusunda heç bir fərq yoxdur. Təbəraninin əsərində Şəvval orucunun ard-arda tutulmasından bəhs edən bir hədis nəql olunsa da həmin hədis tənqid olunduğuna görə qəbul olunmamışdır. (Təbərani, “əl-Möcəmül-övsət”, VII, 315).\nAZƏRBAYCAN VƏ TÜRKİYƏ SPİKERLƏRİ ARASINDA TELEFON DANIŞIĞI OLUB\nTürkiyə Böyük Millət Məclisinin (TBMM) sədri Mustafa Şentopla Milli Məclisin sədri Sahibə Qafarova arasında telefon danışığı olub. Şentop Azərbaycan xalqını...


Skelet » LoaDinG.Az - Həyat Hekayəni Yarat\nQonaq: 621 Cəmi: 643\nSkelet həm bütövlükdə mükəmməl funksiya yerinə yetirir, həm də onu təşkil edən sümüklər üstün quruluşa malikdir. Bədənin hərəkəti və qorunması kimi mühüm funksiyanı yerinə yetirən sümüklər bu işi asanlıqla yerinə yetirəcək qabiliyyətə və möhkəmliyə malikdirlər. Bədənin üzləşdiyi bütün çətin vəziyyətlər də buna daxildir. Məsələn, omba sümüyü dik vəziyyətdə ikən bir ton ağırlığa tab gətirir. Belə ki, atılan hər addımda omba sümüyümüzə bədən ağırlığımızdan üç dəfə artıq yük düşür. Hətta tirlə yüksəklikdən tullanan atlet yerə enərkən çanaq sümüyünün hər sm2-i 1400 kq təzyiqə məruz qalır. Bəs bircə hüceyrənin bölünməsi nəticəsində əmələ gələn sümüyü bu qədər möhkəm edən nədir? Sualın cavabı sümüklərin bənzərsiz yaradılışında gizlənmişdir.\nMövzunu daha yaxşı anlamaq üçün müasir texnologiyadan bir nümunə vermək yerinə düşər. Böyük və hündür binaların inşasında qəfəs sistemlərindən istifadə edilir. Bu inşaat texnikasında tikilinin daşıyıcı üzvləri bütöv formada deyil, bir-birinə keçmiş qəfəs formasında çubuqlardan təşkil olunur. Yalnız kompyuterlərin apardığı mürəkkəb hesablamalarla böyük körpülər və sənaye tikililəri daha möhkəm və ucuz inşa edilir.\nSümüklərin daxili quruluşu da insanların binalarda və körpülərdə istifadə etdiyi qəfəs sisteminə bənzərdir. Lakin sümüyün içindəki sistem insanların istifadə etdiyi qəfəs inşaat sistemindən daha üstün və mürəkkəbdir. Bu sayədə sümüklər həm olduqca möhkəm, həm də yüngüldür. Əgər əksi olsaydı, yəni sümüklərin içi də çölü kimi bərk və dolu olsaydı, həm sümüyün ağırlığını insan daşıya bilməzdi, həm də sümük bərk və kövrək olduğu üçün bir zərbədə çatlayar və ya sınardı.\nSümüklərimizin bu mükəmməl yaradılışı bizim çox rahat yaşamağımızı, çox çətin hərəkətləri asanlıqla və ağrısız etməyimizi təmin edir. Sümüyün quruluşunun başqa bir xüsusiyyəti də orqanizmin lazımi yerlərində elastik olmasıdır. Məsələn, döş qəfəsi ürək və ağciyər kimi həyati orqanları qoruyur, eyni zamanda, ağciyərlərə havanın dolub-boşalması üçün genişlənir və sıxılır.\nSümüklərin elastikliyi zaman ərzində dəyişir. Məsələn, qadınlarda çanaq sümükləri hamiləliyin son aylarında yumşalır və bir-birlərindən bir az ayrılır. Bu, çox mühüm detaldır, çünki bu yumşalma sayəsində doğuş zamanı uşağın başı əzilmir.\nSümüklərdəki möcüzələr bunlarla məhdudlaşmır. Sümüklər elastikliyi, möhkəmliyi və yüngüllüyü ilə bərabər özlərini təmir etmə xüsusiyyətinə də malikdirlər. Bu da orqanizmdəki bir çox proses kimi milyonlarla hüceyrənin birlikdə işləməsi ilə baş verir.\nSkeletin hərəkət qabiliyyəti də başqa bir detaldır. Hər addım atdıqda onurğamızı təşkil edən fəqərələr bir-birinin üstündə hərəkət edirlər. Bu müntəzəm hərəkət və sürtünmə fəqərələrin aşınmasına səbəb ola bilər, lakin bu təhlükənin qarşısını almaq üçün hər fəqərənin arasında disk adlanan möhkəm qığırdaqlar yerləşdirilmişdir. Bu disklər amortizator funksiyasını yerinə yetirir. Habelə, hər addım atdıqda bədənin ağırlığından qaynaqlanan itələmə qüvvəsi də yerdən gəlir. Bu qüvvə onurğanın amortizatorları və qüvvə paylayıcı “S” şəkilli forması sayəsində bədənə zərər vermir. Əgər itələmə qüvvəsini azaldan elastiklik və xüsusi forma olmasa, əmələ gələn qüvvə birbaşa kəllə sümüyünə ötürülər və onurğanın yuxarı ucu kəllə sümüklərini parçalayaraq beynin içinə girərdi.\n10-03-2021, 14:00 Baxılıb: 15 972\n14 17 25 16 11 27\nice berg 18 mart 2021 00:47\nBinaların inşasında istifadə edilən qəfəs sistemləri yaxşı nümunə olub.\nHəmin yerlər necə səhvsiz qurulubsa insan daxili də o.cürdür.Məlumata görə təşəkkür.


Qadasın alım belə CEO-nun! :)\nBir neçə gün öncə adəti üzrə yenə avtomobilin radio alıcısı Media FM-ə köklənmişdi. Birdən qulağımı qəribə bir dialoq aldı. Saniyələr keçdikcə bunın bir reklam olduğu, həm də Unibank-ın reklamı olduğunu anlamaq asan oldu. Unibank yenə “yunik” olmağı bacarmışdı. Reklamın prodakşn cəhətdən ideala yaxın keyfiyyətdə olması, mətnin həyatın bir parçası olan dialoqlardan ibarət olması, səsləndirənlər təbii danışığı, fikrin aydın çatdırılması... təbii ki yaxşı məqamlardır. Amma...\nReklamın ikinci seriyasında idarə heyətinin adının çəkilməsi bir sözlə MÖHTƏŞƏM idi. Özü də bir quşla neçə quş vurulduğunu sayıb qurtarmaq olmur. Həm idarə heyətinin sədrinin adı süni bir şəraitdə yox, məhz cəmiyyətimizə xarakterik olan dialoqda çəkilir, həm Unibank-ın avtokreditlərinin əla şərtlərlə tərtib olunduğu gözəl bir dillə ifadə olunur, həm bankın simasını daşımağa hazır olan və bunu bacaran bir idarəçi üçün CEO image yaradılır, həm... həm... həm...\nBiz daha öncə də Unibank-ın idarə heyətinin sədri Faiq Hüseynovun kreativə və maraqlı ideyaya nə qədər açıq, hətta dəstəkləyici olduğunu görmüşük. Bu dəfə də, Unibank dinləyicisi və müştərisinin qəlbini fəth etməyi bacardı.\nMən bu seriyanın tariximizdəki ən yaxşı radio reklamların arasında özünə indidən yer tapdığını heç demirəm belə...\nP.S. Məndən olsa seriya bitməməlidi və “qayğıkeş həyat yoldaşı” Faiq müəllimə sözünü deməkdə israr etməlidir. Təbii ki, qərarı Unibank-ın marketinq departamenti verir, bəlkə də verib.\nRadio Reklamı dinləmək üçün link: http://soundcloud.com/mak-2-2/unibankavtokredit


"AZADLIQ" BLOKU VAHİD NAMİZƏDLƏRİNİN ÇOXUNU MÜƏYYƏNLƏŞDİRİB - Trend.Az\n"AZADLIQ" BLOKU VAHİD NAMİZƏDLƏRİNİN ÇOXUNU MÜƏYYƏNLƏŞDİRİB\nSiyasət Materials 28 İyun 2005 16:18\n"Azadlıq" seçki blokunun digər qüvvələr hesabına genişlənəcəyi istisna deyil. Trend in məlumatına görə, bu barədə iyunun 28-də keçirdiyi mətbuat konfransında Müsavat başqanı İsa Qəmbər məlumat verib. Onun sözlərinə görə, bloka qoşulmaq üçün çoxlu sayda təkliflər var və bu barədə müzakirələr aparılır. Lakin üç partiya lideri "Azadlıq" blokunu süni şəkildə genişləndirmək istəmirlər.\nİ.Qəmbər bildirib ki, iyunun 28-də "Bizim Azərbaycan" blokunun növbəti toplantısı keçirilib və orada başqanın Türkiyə və Ukraynaya səfərləri, üç partiya rəhbərləri arasında İstambul deklarasiyasının imzalanması, ölkədə parlament seçkisinə hazırlıq, "Azadlıq" blokunun vahid namizədlərinin müəyyənləşməsi, təhsil sahəsindəki problemlər və digər məsələlər müzakirə olunub. İ.Qəmbər Türkiyədə olarkən beynəlxalq konfransda iştirak etdiyini, bir sıra görüşlər keçirdiyini deyib. Əlavə edib ki, Türkiyə səfəri zamanı AXCP sədri Əli Kərimli və ADP sədrinin birinci müavini Sərdar Cəlaloğlu ilə "İstambul deklarasiyası" adlı sənəd imzalayıblar. Sənəddə deyilir ki, parlament seçkisinin başlanmasına az vaxt qalmasına baxmayaraq, zəruri addımlar hələ də atılmır, seçki qanunvericiliyində dəyişiklik edilmir. Üç partiya lideri həm də iyulun 10-da "Azadlıq" blokunun yürüş-mitinq keçirilməsinə də qərar verib.\nMüsavat başqanı onu da deyib ki, "Azadlıq" blokunun vahid namizədlərinin çox müəyyənləşib. Qalanlarının müəyyən edilməsi prosesinin gecikməsinin səbəbləri seçki dairələrinin azlığı, namizədliyini irəli sürmək istədiklərin şəxslərin isə çoxluğu, həmçinin bu blokun namizədi olmaq üçün xeyli müraciət edənlərin olmasıdır.\nİ.Qəmbər iqtidar-müxalifət dialoqunun baş tutmasını məqsədəuyğun hesab etdiyini bildirib, tərəflər arasında növbəti görüşün yubanmasının obyektiv səbəblərlə bağlı olduğunu deyib.


Günün ulduz falı: 11 may, 2020\n11 may, 2020 [00:01]\nBuğa - çalışın günün birinci yarısından maksimum istifadə edib, işlərinizin əksəriyyətini bu vaxta salasınız.\nÇoxdankı rəqibinizə güc gələ, yığılıb qalmış problemlərin asan həllini tapa biləcəksiniz. Peşəkar nüfuzunuz artır, çox az adam sizinlə mübahisəyə ürək edir, bu isə çox gözəldir: onsuz da açıq-aydın olanları kiməsə sübut etməyə gərək qalmır.\nƏkizlər - ətrafınızda qadlınlar üstünlük təşkil edirsə, gününüz xüsusilə xoş keçəcək. Onlarla siz əla yola gedirsiniz.\nYeni layihələr ortaya çıxır, öz işinizə marağınız artır və onu daha da yaxşılaşdırırsınız.\nTərəzi - problemlərdən qaçmağa çox çalışırsınız, amma həmişə alınmır. Nə qədər dostluq, mehribanlıq göstərsəniz, adamları dilə tutmağa cəhd etsəniz də mütləq sizdən narazı birisi peyda olacaq. Maliyyə çətinlikləri mümkündür.\nBoşuna pul xərcləmək riski böyükdür.


Əmlakımızı cinayətkar qəsdlərdən necə qorumalı? VİDEO - AZƏRTAC – Azərbaycan Dövlət İnformasiya Agentliyi\nƏmlakımızı cinayətkar qəsdlərdən necə qorumalı? VİDEO\nBakı Şəhər Baş Polis İdarəsi nəqliyyat vasitələrinin cinayətkar qəsdlərdən mühafizəsi istiqamətində sosial-maarifləndirici videoçarx təqdim edib. Bu barədə AZƏRTAC-a Bakı Şəhər Baş Polis İdarəsindən məlumat verilib.\nVideoçarxda deyilir ki, hər bir insan diqqətli və məsuliyyətli olmalıdır, əmlak – nəqliyyat vasitələrini cinayətkar qəsdlərdən mühafizəsinə həssas yanaşmalıdır. Avtomobilləri parklayarkən, qısa müddətdə tərk edərkən, salonda nəzarətsiz qalan qiymətli əşyalar kriminala meyilli şəxslərin diqqətindən yayınmır.\nPaytaxtda nəqliyyat vasitələrindən qeydə alınan talamalar–oğurluqların açıq qapıdan, açıq pəncərədən daxil olmaqla da törədilməsi müşahidə olunur. Viktimoloji vəziyyəti nəzərə alaraq, polis sosial-maarifləndirici qisametrajlı film vasitəsilə cəmiyyətə müraciət edir, “Məsuliyyət hər kəsin təhlükəsizliyidir – ilk növbədə sənin: əmlakınıza etinasız yanaşmayın!” şüarı ilə cəmiyyəti diqqətli və məsuliyyətli olmağa səsləyir.\nÇəkiliş Bakı Şəhər Baş Polis İdarəsinin sifarişi əsasında “Azəri Prodakşn” studiyası tərəfindən aparılıb. Qisametrajlı filmin ssenari müəllifi polis mayoru Elşad Hacıyev, quruluşçu rejissoru Rövşən Nicat, operatoru Emin Hüseynovdur.\nAZERTAG.AZ :Əmlakımızı cinayətkar qəsdlərdən necə qorumalı? VİDEO


Nə üçün pərakəndə satış müəssisələri 2016-cı ildə yenidən qurulmalıdır?\n31 avqust 2016 11:30\n2015-ci ilin bayram mövsümü alıcıların istehlak modellərində bir sıra nəzərəçarpan dəyişikliklərə aydınlıq gətirdi. İnternet alış-verişlərin artması və endirimli pərakəndə satış ticarətinin artımı pərakəndə satış ticarətinin strukturunu formalaşdıran meqatrendlərdir. 2016-cı ildə rəqabətə davam gətirmək istəyən riteylerlər mütləq yenidən qurulma (restrukturlaşma) dəyişiklikləri ilə ayaqlaşmalıdırlar. İnternet satışlar mağazalarda birbaşa olaraq edilən alışları qabaqlayır. Müştərilər münasib qiymətə endirimli dəbli geyim təklif edən mağazalara üstünlük verir.\nGeyim və digər məhsulların satışında ehtimal edilən zəifləmə mövcud təzyiqi daha da artırır. Gənc müştərilər artıq mövcud məhsullardan çox yeni məhsullara üstünlük verir; havaların mövsümə uyğun olmadan vaxtsız isti keçməsi isə bir çox qış paltolarının, ayaqqabılarının və sviterlərinin pərakəndə satış mağazalarının rəflərində qalmasına və nisbətən daha yüksək endirimlərə düşməsinə səbəb olur.\nDüşünürəm ki, bir çox pərakəndə satış müəssisələri istehlakçı istəklərini və bundan irəli gələ bilən mənfi nəticələri nəzərə almamışdır. Pərakəndə satış sahibkarları adətən alıcıların kifayət qədər boş vaxtı olan gecə müddəti boyunca baş verən onlayn alış-verişə sürətli keçidini görməmişlər. Onlar həmçinin yeni geyimə olan tələbatın köhnələri sıradan çıxartdığını da nəzərə almamışdır.\nBir çox aparıcı pərakəndə satış müəssisələrinin gələcək gəlirliliyi narahatlıq doğurur. Hazırda pərakəndə satış müəssisələriaparıcı internet mağazalar və Amazon, TJX Companies kimi endirimli pərakəndə satış mağazaları ilə rəqabət aparmağa çalışır. Pərakəndə mağaza satışlarının məhsuldarlığı xərclər və idarəetmə prosesində bürokratçılıq artdıqca aşağı düşür.\nNarahatçılıq əsasən aşağıdakılarla bağlıdır:\nBazarda internet-ticarət payının sürətli artımı. 2015-ci ildə internet satışlar təxminən 23%-ə qədər qalxmışdır və demək olar, 2016-cı ildə də belə artım gözlənilir. New York Times qəzetinin verdiyi məlumata görə Amazon ABŞ-da pərakəndə satışın daim artan payının böyük hissəsini əhatə edir və hər bir amerikanlı tərəfindən onlayn şəkildə xərclənmiş hər əlavə dollardan 51 sent öz xeyrinə çıxır. Hazırda internet satışların ümumi həcminin 26%-i Amazon şirkətinə məxsusdur. Keçən il bu göstərici 22% təşkil edirdi. Mağaza satışlarından internet satışlarına sürətli keçid tendensiyası qorunub saxlanarsa, o zaman ənənəvi pərakəndə satış müəssisələri rəqabətə davam gətirə bilmək üçün gərək öz biznes strukturlarını dəyişsin və inzibati heyətin ixtisar edilməsi, mağazaların bəzilərinin bağlanması barədə qərar qəbul etsinlər.\nAşağı qiymətə olan Primark, Aldi and Lidl. kimi endirimli pərakəndə satış müəssisələrinin nəzərəçarpan inkişafı. Avropada apardıqları uğurlu əməliyyatlara görə tanınan bu güclü rəqiblər ABŞ bazarlarına da öz təsirini gücləndirməyə başlamışlar. Bu şirkətlərdən hər biri ənənəvi pərakəndə satış müəssisələrinin rəqabətliliyini artıracaqdır. Primark aşağı qiymətə və lakin yüksək keyfiyyətli geyim və ev-məişət əşyaları təqdim edən irlandiyalı pərakəndə satış şirkətidir. Bu şirkət 2016-cı ilə Amerikada 10 şöbəsini açacağını və onların sayını get-gedə artıracağını bildirmişdir. Aldi və Lidl adlı digər iki alman pərakəndə satış şirkəti isə endirimli qida məhsulları və qarışıq çeşidli məhsullar təklif edir. Bu iki şirkət 2018-ci ilə qədər ABŞ-da müvafiq olaraq 2000 yeni mağazasını açacaqdır. Yuxarıda adıçəkilən iri pərakəndə satış şirkətləri istehlak qiymətlərini aşağı saldıqlarına görə ənənəvi ABŞ riteylerləri qiymətləri aşağı salmağa və aşağı xərc tələb edən əməliyyatlar aparmağa məcbur olacaqlar.\nNəticədə, ənənəvi riteylerlər öz xərc strukturunu yenidən nəzərdən keçirməli vəqiymət siyasətində, kadr təminatında, şöbələrinin sayında rəqabətədavamlı, eləcə də rasional olmaq üçün qərar qəbul etməli olacaqlar.\nYeni endirimli mağazaların sayında artım. Alıcılar faydalı olan alış-verişlər etməyə çalışırlar, bu işdə endirimli qiymətlər xüsusi rol oynayır. 2015-ci ilin 3-cü rübü üzrə olan hesabatlara əsasən təxminən 604 endirimli aşağı qiymətə mal təklif edən mağaza açılmışdır və onların sayı getdikcə artır. Nordstrom şirkəti 27 Rack Stores tipli mağazasını, Macy’s - 6 Macy’s Backstage Stores tipli mağazasını açmışdır; Saks 5th Avenue isə 4 Off Fifth Stores tipli mağazasını, o cümlədən Ross Stores 66 filialını, Bloomingdale’s 1 mağazasını açmışlar. Kohl’s yeni filialının açılışını planlaşdırır, Lord & Taylor isə yeni mağazasının açılışı barədə düşünür. Pərakəndə satış sənayesinin aparıcı oyunçularından biri olan TJX isə ABŞ-da 320 bölməsini açmışdır. Hazırda ABŞ-da 4245 endirimli mağaza fəaliyyət göstərir, bu isə onların sayının il ərzində 12% artması deməkdir. Geniş yayılmış ənənəvi pərakəndə satış sənayesi demək olar ki, elə də sürətli templərlə artmır. Bu isə o deməkdir ki, endirimli mağazalar şəbəkəsi bazarda ənənəvi pərakəndə satış ticarəti ilə məşğul olanları getdikcə sıxışdırıb çıxarır.\nDiskont (endirimli) pərakəndə satış konsepsiyası heç də yeni deyildir. Əslində, onun uzun tarixi vardır, belə diskont satışlar bir çox iri mağazaların zirzəmi hissəsindəki bölmədə keçirilirdi. İlkin olaraq, diskont mağazalar üçün endirimsiz baş mağazalardan daxil olmuş brend malların qiymətini aşağı salmaq xarakterik idi. Hazırda brendlər öz məhsullarını endirimli qiymət satışlarına görə böyük partiyalarla buraxır. Diskont brend mallara olan tələbi qane etmək üçün brendlər diskont mağazaların mallarla dolu olmasına əmin olmaqdan ötrü ya həddən artıq çox məhsul istehsal edir, ya da əvvəlki ilin dizaynını təkrarlayırlar. Bazar payının diskont mağazalar tərəfindən nəzərəçarpan şəkildə tutulması ənənəvi pərakəndə satış ticarətinə zərbə endirirvə onları vadar ki, filiallar və kadr təminatı məsələləri də daxil olmaqla öz xərc strukturlarını bir daha nəzərdən keçirsinlər.\nAlıcılar yeni texnologiyalara üstünlük verir. Hər dəfə Apple yeni məhsul ortaya çıxartdıqda ənənəvi pərakəndə satış şirkətləri bunun mənfi təsirləri ilə qarşılaşırlar. Şübhəsiz, Apple və digər şirkətlər alıcıların hər il aldıqları yeni innovativ, mobil və səyyar qurğular istehsal edəcəklər. İstehlakçılar nadir hallarda texnologiya və geyimi eyni anda alırlar. Buna görə də yeni texnoloji məhsul buraxıldıqda mağazalar alıcıları cəlb etmək qabiliyyətinə dair araşırma aparmalıdırlar. Bu problem həm universal mağazaların, həm ixtisaslaşmış pərakəndə satış obyektlərinin innovativ düşüncə vasitəsilə öhdəsindən gəlməli olduğu bir problemdir. Lakin qeyd edək ki, günümüzdə ənənəvi riteylerlər tərəfindən heç də innovativ olan bir yanaşma tərzi istifadə edilmir.\n“Millenium” nəsli ilə qarşılıqlı əlaqə. Millenium müştəriləri etibarlı alıcılar sayıla bilməz. Çünki onlar resessiyadan və ya işsizlik təhlükəsindən çəkinirlər. Onlar az şey almaq, çox şeyi isə kirayə götürməyə üstünlük verirlər (buraya kostyum və paltarlar da daxildir). Qeyd: məşhur dizaynerlər narazıdırlar ki, onların dizayn etdiyi paltarlar Rent The Runway kimi məşhur saytlarda aşağı qiymətə kirayə götürülə bilər. Millenium nəsli yaxşı xidmətə müsbət reaksiya göstərir və alış-veriş etməzdən əvvəl ilk öncə internetdə axtarış aparır. Onlar bugünkü ehtiyaclarını ödəmək üçün mal əldə edən və sabahkı alışı həyata keçirmək üçün son anadək gözləyən “real vaxt” alıcılarıdır.\nBelə tələbkar real-vaxt alıcılarına xidmət göstərilərkən riteylerlər öz franşizalarını qorumağı öyrənməlidirlər. İri riteylerlərdən biri xəbərdarlıq edir ki, univermaqlardakı uzunmüddətli franşizalar palto və saatlardır. Millenium nəsli eyni zamana adi mağazalarda, butiklərdə, xüsusi mağazalarda və əlbəttə ki, internet-mağazalarda da əlverişli şərtlərlə müxtəlif çeşidli məhsulları əldə etmək məqsədilə alış-veriş edirlər. Daha çox palto və saatlarla bağlı belə tendensiya mövcuddur.\nBunların nişanələrini artıq hər yerdə görə bilərsiniz; ənənəvi riteylerlər artıq indidən başlayaraq öz şirkətlərini yenidən strukturlaşdırmalıdırlar. Mağazalar daha az məhsuldar olduğundan əməliyyat-idarəetmə xərcləri artır. Nəticədə bir çox mağazalar bağlanmalı, xərclər azaldılmalı və gəlirlər düzgün yerləşdirilməlidir, çünki rəhbərlər artır, müştərilərə xidmət göstərən işçilər isə həddən artıq azalır. Məhsuldarlığı artırmaq, eləcə də ənənəvi, böyük və kiçik pərakəndə satış müəssisələrini yeni, daha elastik və güclü biri ilə əvəz etmək üçün addımlar atılmalı, səy göstərilməlidir. Komanda ruhu yaradan, alıcılar, əməkdaşlar və rəhbərlər üçün faydalı olan yeni sənaye mədəniyyəsini formalaşdırmaq lazımdır.\nCari ildə biz satışların və endirimli satışların daha da stimullaşmasının şahidi olacağıq. Bütün mağazalar mövsümi məhsulların qiymətini aşağı salmaq və yaz mövsümünə hazırlaşmaq istəyir. Bu isə “eyni köhnə” yanaşmadan başqa bir şey deyildir. İnnovativ düşüncə və ciddi yenidənqurma işlərinin aparılmasına ehtiyac vardır, lakin unutmaq olmaz ki, kiçik templərlə baş verən artan dəyişikliklər qaçılmazdır. Mənfəətin azalması sürətli dəyişiklikləri yaradacaq və lakin bəzi şirkətlər üçün artıq çox gec ola bilər. 2016-cı ildə ənənəvi riteylerlərlə bağlı həqiqətən də ciddi narahatlığa səbəb vardır.\n“FINCA-Azerbaijan” işçi axtarır - VAKANSİYA\nPalatada QDTİB-in prezidentilə görüş olub\n14 dek 14:58\n14 dek 14:01\nGürcüstanın büdcəsi Azərbaycanın büdcəsindən 3 dəfə kiçikdir\n14 dek 10:02\nMaliyyə Monitorinqi Xidmətinin yeni qaydaları - TƏSDİQ EDİLİB\n14 dek 08:16


Cemilev: "20 minədək Krım tatarı yarımadanı tərk edib"\n2021, 25 Sentyabr, şənbə, Bakı vaxtı 20:03\n2014-cü ildə Rusiyanın Krımı ilhaqından sonra yarımadanı 20 minədək Krım tatarı tərk edib.\nBunu Krımla bağlı telemorofonda Krım tatarlarının lideri Mustafa Cemilev deyir.\nOnun sözlərinə görə, Kremlin nəzarətində olan Krım rəhbərliyi tatarların getməsi üçün müxtəlif şəraitlər yaradırlar.\n2001-ci ilin statistikasına görə, Krımda 250 minədək tatar olub.\nRusiya 20014-cü ilin martında yarımadanı ilhaq edib.\nABŞ və Avropa Birliyi bundan sonra Rusiyaya qarşı bir sıra iqtisadi sanksiyalar tətbiq edib.\nRusiyanın Ədliyyə nazirliyi apreldə “Krım tatarlarının xalq məcli”sini qadağan edib.\nBMT dekabrda qətnamə qəbul edərək Rusiyanı işğalçı ölkə elan edib.\nSənəddə tatarlar və ukraynalılar da daxil olmaqla Krımda insan haqlarının pozulması ittiham olunur.\nSənəd həmçinin Moskvanı “Krım tatarlarının xalq məcli”sini tanımamaq qərarını ləğv etməyə çağırır.\nMoskva isə Krımı işğal etmədiyini və “tarixi ədalətin” bərpa olunduğunu təkid edir.


“Jurnalistika və Dayanıqlı İnkişaf Məqsədləri” mövzusunda təlim keçirilib\nQulam İshaqzai: “Dayanıqlı İnkişaf Məqsədləri özündə 17 istiqamət üzrə 169 hədəfi birləşdirib"\nFevralın 6-da “Hilton” oteldə “Jurnalistika və Dayanıqlı İnkişaf Məqsədləri (DİM)” mövzusunda seminar keçirilib. Jurnalistlər üçün nəzərdə tutulan tədbirdə BMT-nin Rezident Əlaqələndiricisi Qulam İsakzai, iqtisadiyyat nazirinin müavini Sevinc Həsənova, BMT-nin Ərzaq və Kəınd Təsərrüfatı Təşkilatının (FAO) Azərbaycandakı nümayəndəsi Mələk Çakmak, BMTİP-in İstanbul Regional Mərkəzinin Kommunikasiya və KİV-lə Əlaqələr üzrə mütəxəssisi Nikolas Douiller, Azərbaycanın Dayanıqlı İnkişaf üzrə Milli Əlaqələndirmə Şurasının Katibliyinin rəhbəri Hüseyn Hüseynov iştirak ediblər.\nTədbirdə çıxış edən BMT-nin Azərbaycandakı rezident əlaqələndiricisi Qulam İshaqzai bildirib ki, Dayanıqlı İnkişaf Məqsədləri hökumət və insanlar üçün çağırışdır. İshaqzai BMT-nin qəbul etdiyi Dayanıqlı İnkişaf Məqsədlərinə bir sıra ölkələrin, həmçinin Azərbaycanın qoşulduğunu vurğulayıb: "Əsas məqsəd dünyada yoxsulluğun azaldılması, təhsili dəstəkləmək, ana və uşaq ölümlərinin qarşısını almaqdır. Bura qoşulan ölkələr bu kimi problemlərlə mübarizə istiqamətində öhdəlik götürüblər. Bizim qarşımızda böyük gündəlik dayanır. Belə ki, 17 məqsədi həyata keçirmək üçün 13 il vaxt müəyyənləşdirilib. Dayanıqlı İnkişaf Məqsədləri özündə 169 hədəfi birləşdirib". Onun sözlərinə görə, rəhbərlik etdiyi təşkilat Azərbaycanda dayanıqlı inkişaf üçün hökumətə dəstək verir. Bu sahədə qısa bir zamanda milli hesabat hazırlanıb və əlaqələndirmə şurası yaradılıb: “Bununla bağlı hazırlanan hesabat ötən ilin iyun ayında baş nazirin müavini Əli Əhmədov tərəfindən Nyu-Yorkda BMT-yə təqdim edilib. O zamandan Azərbaycan Dayanıqlı İnkişaf Məqsədinin Yol Xəritəsi üçün BMT-yə müraciət edib. İki il öncə isə Dayanıqlı İnkişafa dair sənəd qəbul olunub. Buna əsasən 193 ölkə yoxsulluğun azaldılması, ekoloji problemlərin aradan qaldırılması, ana və uşaq ölümlərinin azaldılmasına dair öhdəliklər götürüb”.\nİqtisadiyyat nazirinin müavini Sevinc Həsənova bildirib ki, Azərbaycan əvvəllər də BMT proqramlarında iştirak edib: “Azərbaycan Minilliyin İnkişaf Əsasnaməsi çərçivəsində çox ciddi uğurlar əldə edib. Son 10 ildə ölkəmizdə ÜDM-in səviyyəsi bir neçə dəfə, büdcə gəlirləri 2 dəfə artıb. Azərbaycanda əsas məqsəd yoxsulluğun həcminin azaldılmasıdır. 2000-ci illərin əvvəllərində Minilliyin İnkişaf Proqramına qoşulanda Azərbaycan əhalisinin 50 faizi yoxsul olduğu halda bu gün həmin rəqəm 5 faizə enib”.\nBMT-nin Ərzaq və Kəınd Təsərrüfatı Təşkilatının (FAO) Azərbaycandakı nümayəndəsi Mələk Çakmak bildirib ki, FAO əsasən 5 məqsədə çatmaq üçün çalışır. Bunlar aclıqla mübarizə, qida çatışmazlığını aradan qaldırmaq, kənd təsərrüfatının, meşəçilik, balıqçılığın inkişafı, iqtisadi imkanlara yol açan yaşayış vasitələrinin təhdid və böhranlara qarşı dayanıqlılığını təmin etməkdir. Dünyada ac insanların sayı 2050-ci ildə daha da artacaq. Ona görə də ərzaq istehsalını 50 faiz artırmaq məqsədəuyğundur. Hazırda istehsal olunan ərzaq məhsullarının 30 faizi israf olunur ki, bunun da qarşısını almaq lazımdır. Tədbirdə Azərbaycanın Dayanıqlı İnkişaf üzrə Milli Əlaqələndirmə Şurasının Katibliyinin rəhbəri Hüseyn Hüseynov bildirib ki, Azərbaycan Minilliyin İnkişaf Konsepsiyasına 2015-ci ildə qoşulub və çox fəallıq göstərir.\nSonra Nikolas Douiller jurnalistlər üçün “DİM-lər və jurnalistik hesabat: qlobal icmal” mövzusunda təlim kiçib.


AĞ YOL -İsveçrənin geniş tərkibli nümayəndə heyəti Azərbaycana səfər edəcək\nƏsasən fransızdilli kantonlardan ibarət Qərbi İsveçrənin aparıcı şirkətlərinin rəhbərlərindən ibarət geniş tərkibli heyət Azərbaycana səfər edəcək.\nAgyol.az xəbər verir ki, Azərbaycanın İsveçrədəki Səfirliyindən verilən məlumata görə, oktyabr ayının 20-dən 22-dək davam edəcək səfər zamanı nümayəndə heyəti bir sıra rəsmi görüşlər keçirəcək, eləcə də Azərbaycan şirkətlərinin nümayəndələri ilə işgüzar danışıqlar aparacaq.\nNümayəndə heyətinin tərkibinə İsveçrənin enerji, infrastruktur , bank və səhiyyə sahələrində fəaliyyət göstərən şirkətlərin rəhbərləri daxildir. Səfər Azərbaycan və İsveçrə sahibkarları arasında yeni ticarət və işgüzar əlaqələrin qurulması məqsədi daşıyır. Səfər çərçivəsində həmçinin ölkəmizin həyata keçirdiyi irimiqyaslı enerji və infrastruktur layihələrində İsveçrə şirkətlərinin iştirakının dəstəklənməsi imkanlarının müzakirəsi planlaşdırılır.\nMəlum olduğu kimi, Cenevrənin də daxil olduğu Qərbi İsveçrə regionu neft başda olmaqla bir sıra enerji məhsulları və xammalın marketinqində mühüm rol oynayır.\nYayım tarixi :18 Oktyabr 2019 10:28\nXəbərin linki : http://www.agyol.az/xeber.php?id=41580


Mozilla bir mobil brauzer daha təqdim etdi | Technote.az\nMozilla bir mobil brauzer daha təqdim etdi\nMozilla şirkəti öz bloqunda Reference Browser adlı yeni bir layihəni elan etdi. Bu layihənin etalon brauzer olacağı və yeni layihə və məhsullar üçün test meydanına çevriləcəyi gözlənilir. GeckoView və Glean-ın yeniliklərini öncə orada nümayiş edib sınaqdan keçirəcəklər və sonra digərləri üçün də açıq edəcəklər. Həmçinin şirkət bəyan edir ki, yeni brauzer hazır bir məhsul olmayacaq, parçalarla yayılacaq və beləliklə onunla müxtəlif platformalarda fərqli brauzerlər yaratmaq olacaq.\nİstifadəçilər məhsulun sınaqlarında iştrak edib, elementlərin birgə necə işlədiklərini qiymətləndirə biləcəklər. Şirkət istifadəçi cihazlarından məlumat toplanılacağını da dedi, lakin eyni zamanda onların təhlükəsiz olacağına əminlik verdi. Bunları dedikdən sonra hər ehtimala qarşı şifrələr və əlfəcinlər kimi vacib məlumatların öncədən rezerv olunmasını tövsiyə etdi.\nİştirak üçün PK-dan bu link üzrə və ya smartfon üçün bu linkdən keçib testerlər qrupuna qatılmaq lazımdır. Qeyd eləmək lazımdır ki, məhsulda hazırda çoxlu bugların olması gözləniləndir. Şirkət test iştirakçılarını rəylər qoyaraq proqramçıların son məhsulu təkmilləşdirməsində kömək olmağa çağırır.


Karantin dövründə iş tapmaq üçün nə etmək lazımdır? | Banco.az\nKarantin dövründə iş tapmaq üçün nə etmək lazımdır?\nKarantin müddətində işsiz qalsanız belə ümidsizliyə qapılmayın və bilin ki, yeni iş tapmaq hələ də mümkündür. “Inc.ru” sosial izolyasiya dövründə karyeranızı inkişaf etdirmək üçün 5 tövsiyəni bölüşüb.\n1. CV-siz heç cür mümkün deyil\nOnlarla uğura imza atdığınız neçə illik iş təcrübəniz var, 5 hard skills və 5 soft skills sahibisiniz, bir neçə kursu bitirmək haqda sertifikata maliksiniz, maraqlı hobbiniz var. Çatışmayan yeganə şey işdir. Odur ki, köhnə CV-nizi yeniləməyin tam vaxtıdır. Vaxt itirməyin, kompüterin qarşısında oturun və əvvəlki iş yerinizdəki bütün uğurlarınızı, yeni bacarıqlarınızı, öhdəsindən gəldiyiniz çətinlikləri qeyd edin. CV-yə yeni məlumatlar əlavə edin, şəkli təzələyin. Şəkillərin içindən ən uyğun olanını seçin. Unutmayın, gözaltı etdiyiniz vakansiyanın vəzifə tələblərinə müvafiq CV yazın və həmin iş üçün lüzumsuz təfərrüatlarla doldurmayın.\n2. Portfolio yaradın.\nVeb saytlar, şəkillər, mətnlər yaratmaq sahəsində ustasınızsa, onda 100% diqqətçəkən portfolionuz var. Üstəlik, məsələn, poliqrafiya ilə məşğul olmusunuzsa, qəzet üçün məqalələr yazmısınızsa və portfolionuz oflayn mövcud olubsa. Oflayn portfeli elektron formata keçirin (skan etmək, keyfiyyətli şəkillər çəkmək olar, internetdə işlərinizin şəkillərini tapa bilərsiniz — bütün üsullar məqbuldur). Portfoliosu onlayn şəkildə olanlar isə sadəcə açıb baxıb yeniləməli və təkmilləşdirməlidir.\n3. Vaxtı uzatmayın.\nArtıq super bir CV və super portfeliniz var. Niyə onları HR menecerlərinə göstərməyəsiniz ki? Ürəyinizcə olan, sizin bacarıq və qabiliyyətlərinizə müvafiq vakansiyaları tapmaq və dərhal CV göndərmək məqsədəuyğundur. Əmək bazarı bir az yavaşlasa da yaxşı işçilərə həmişə ehtiyac var.\n4. Video-müsahibə? Əla!\nOnlayn müsahibə qorxmalı və utanmalı məqam deyil. Bu format, əksinə, sizin üçün çox faydalı ola bilər. Sahib olduğunuz soft skills ilə HR mütəxəssislərin diqqətini çəkmək üçün çox gözəl fürsətdir. Məsələn, evdə olduğunuz zaman hobbiniz haqqında sadəcə danışmaq yerinə şedevrlərinizi, kitab şkafınızı və ya marka kolleksiyanızı göstərə bilərsiniz. Həmsöhbətiniz birinci dərəcəli mütəxəssis olmaqla yanaşı həm də maraqlı bir insan olduğunuzu düşünəcəkdir. Aşağıdakı məqalədə video-müsahibəyə yüksək səviyyədə hazırlaşmaq üçün tövsiyələr verilib.\n5. Yalnız irəli\nMəcburi özünütəcrid durğunluq dövrü kimi qəbul olunmamalıdır. İnkişaf etməyə davam edin. Daha əvvəl özünüinkişafa vaxt ayıra bilmirdinizsə, indi yeni-yeni bacarıqlar mənimsəyin və dərhal operativ şəkildə CV-nizə əlavə edin. Əvvəllər ödənişli olan, lakin indi bir çox onlayn kursu, seminarı, treninqi pulsuz təklif edən onlarla sayt mövcuddur. Özünüinkişaf üçün hər bir imkandan yararlanın. Unutmayın, daxili zəngin olan insanların darıxmağa sadəcə vaxtı olmur.\nHəmçinin oxu: Müsahibədə hiyləgər sualları cavablandırmağın 4 asan yolu